open-index/open-wikipedia-markdown huggingface dataset:
ത്രിവിക്രമമംഗലം വാമനമൂർത്തിക്ഷേത്രം

തിരുവനന്തപുരം ജില്ലയിൽ തിരുവനന്തപുരം നഗരത്തിന്റെ കിഴക്കുഭാഗത്ത് കരമനയാറ്റിന്റെ തീരത്ത് തമലത്താണ് **ത്രിവിക്രമമംഗലം വാമനമൂർത്തിക്ഷേത്രം**. കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടികയിൽപ്പെട്ടതാണ് ഈ ക്ഷേത്രം. ശില്പകലയ്ക്ക് പേരു കേട്ടതാണ് ഈ ക്ഷേത്രം. ശ്രീകോവിലിന്റെ താഴത്തെ ചുണ്ണാമ്പ് പ്ലാസ്റ്ററിട്ട ചുവരുകളിലുള്ള ചുവർച്ചിത്രങ്ങൾ ഏതാണ്ട് കേടായ നിലയിലാണ്. പുരാവസ്തു വകുപ്പ് 2005-ൽ വടക്കൻ മതിലിലെ ചില ചിത്രങ്ങൾ ശാസ്ത്രീയമായി സംരക്ഷിച്ചു. 

## ചരിത്രം
എണ്ണൂറോളം വർഷങ്ങൾക്ക് മുൻപ് ചോളരാജവംശത്തിലെ വിക്രമൻ എന്ന നാട്ടുരാജാവിനുവേണ്ടി വിഴിഞ്ഞത്തുള്ള പുട്ടൻ വിക്രമൻ വീരചെട്ടിയാർ ആണ് ഈ ക്ഷേതം പണിതത് എന്നതിന് രേഖകളുണ്ട്. വിക്രമൻ വീരചെട്ടിയാരുടെ പേരിൽ നിന്നാണ് **ത്രിവിക്രമമംഗലം** എന്ന പേരുണ്ടായതെന്ന് ചരിത്രകാരന്മാർ സംശയിയ്ക്കുന്നു.

## ഘടന
മൂന്ന് നിലകളുള്ളതും ടൈലുകൾ കൊണ്ട് പൊതിഞ്ഞതുമാണ് ക്ഷേത്രത്തിൻറെ ശ്രീകോവിൽ. കരമന ആറ്റിന്റെ തീരത്തുനിന്നും ഏകദേശം 50 അടി ഉയരത്തിലാണ് ക്ഷേത്രം സ്ഥിതി ചെയ്യുന്നത്. ക്ഷേത്രത്തിന്റെ അടിത്തറ ഉദ്ദേശം 5 അടിയോളം കട്ടികരിങ്കലിൽ നിർമിച്ചിട്ടുള്ളതും മുൻഭാഗം ലാറ്ററൈറ്റ് കട്ടകൾ കൊണ്ട് നിർമിച്ചിട്ടുള്ളതുമാണ്. പുരാതനമായ നൃത്തവിന്യാസങ്ങൾ കല്ലിൽ കൊത്തിയ ശിൽപ്പങ്ങൾ ഈ ക്ഷേത്രത്തിലുണ്ട്. ചില നൃത്തരൂപങ്ങൾ ഭരതനാട്യ ശാസ്ത്രാനുസരണമുള്ള അർഥമദദളി സമ്പ്രദായതിലുള്ളതാണ്. കരിങ്കല്ലിൽ തീർത്ത രണ്ട് ദ്വാരപാലകന്മാരെ ഗർഭഗൃഹത്തിന്റെ ഇരുവശങ്ങളിലും കൊത്തിവച്ചിരിക്കുന്നു. ഈ ശിൽപങ്ങളുടെ നാസിക വികൃതമാക്കിയിട്ടുണ്ട്. ചവിട്ടുപടികളുടെ പാർശ്വങ്ങളിൽ കൊത്തുപണികളോട് കൂടിയുള്ള  മുന്ന് ചിത്രഫലകങ്ങളുണ്ട്.  ഇതിന്റെ പകർപ്പ് തിരുവനന്തപുരം ആർക്കിയോളജിക്കൽ മ്യൂസിയത്തിൽ സൂക്ഷിച്ചിട്ടുണ്ട്. 6 അടിയിൽ കൂടുതൽ ഉയരമുള്ള വാമനാവതാര വിഗ്രഹമാണ് ഇവിടുത്തെ പ്രധാനപ്രതിഷ്ഠ. കിഴക്കോട്ട് ദർശനമായി നിൽക്കുന്ന രൂപത്തിലുള്ള ഭഗവാനാണ്. ഉപദേവതകളായി ഗണപതി, ശിവൻ, ശാസ്താവ്, നാഗദൈവങ്ങൾ എന്നീ പ്രതിഷ്ഠകളുമുണ്ട്.

## അവലംബം


വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
വർഗ്ഗം:കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടികയിലുള്ളവ
വർഗ്ഗം:സംരക്ഷിത സ്മാരകങ്ങൾ
വർഗ്ഗം:കേരളത്തിലെ വാമനക്ഷേത്രങ്ങൾ
ഹാർവി ജെ. ആൾട്ടർ

അമേരിക്കക്കാരനായ ഒരു വൈദ്യശാസ്ത്രഗവേഷകനും വൈറോളജിസ്റ്റും, ഭിഷഗ്വരനും, നൊബേൽ സമ്മാന ജേതാവുമാണ്  **ഹാർവി ജെയിംസ് ആൾട്ടർ (Harvey J. Alter)** (ജനനം: സെപ്റ്റംബർ 12, 1935), ഹെപ്പറ്റൈറ്റിസ് സി വൈറസ് കണ്ടെത്തുന്നതിലേക്ക് നയിച്ച പ്രവർത്തനങ്ങളിൽ ഏറെ പ്രശസ്തനാണ് അദ്ദേഹം. മേരിലാന്റിലെ, ബെതെസ്ഡയിലുള്ള  വാരൻ ഗ്രാന്റ് മഗ്നൂസൺ ക്ലിനിക്കൽ സെന്ററിലെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലെ (NIH) പകർച്ചരോഗവിഭാഗത്തിന്റെയും ട്രാൻസ്ഫ്യൂഷൻ മെഡിക്കൽ വിഭാഗത്തിലെ ഗവേഷണവിഭാഗത്തിന്റെ അസോസിയേറ്റ് ഡിറക്ടറുമാണ് അദ്ദേഹം. 1970 കളുടെ മധ്യത്തിൽ അദ്ദേഹവും കൂടെയുള്ള ഗവേഷകരും ട്രാസ്ഫ്യൂഷനുശേഷമുള്ള ഹെപറ്റാറ്റിസ് ബാധ, ഹെപറ്ററ്റിസ് ഏ  അല്ലെങ്കിൽ ഹെപറ്ററ്റിസ് ബി വൈറസുകൾ മൂലമല്ലെന്നു കാണിക്കുകയുണ്ടായി. പിന്നീട് ഇത് 1988 -ൽ ഹെപ്പറ്റൈറ്റിസ്-സി വൈറസിന്റെ കണ്ടുപിടുത്തത്തിലേക്ക് നയിച്ചു. ഇക്കാര്യത്തിന് 2020 -ലെ വൈദ്യശാസ്ത്ര നൊബേൽ പുരസ്കാരം അദ്ദേഹം മൈക്കൾ ഹൗട്ടനും ചാൾസ് എം. റൈസുമായി പങ്കുവച്ചു.

## അവലംബം

## പുറത്തേക്കുള്ള കണ്ണികൾ
*2000 Awards Presentation of Clinical Award by Leon Rosenberg The Lasker Foundation Award Winners, Clinical Medical Research

വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
ലാസ്‍സ്ലോ വജ്ഡ (ഫിഗർ സ്ക്കേറ്റർ)

ഹംഗറിയിൽ നിന്നുള്ള ഒരു മുൻ ഫിഗർ സ്കേറ്ററാണ് **ലാസ്‍സ്ലോ വജ്ഡ** (ജനനം: 16 മെയ് 1954). പത്ത് തവണ ഹംഗേറിയൻ ദേശീയ ചാമ്പ്യനായിരുന്നു ഇദ്ദേഹം.  അഞ്ച് യൂറോപ്യൻ ചാമ്പ്യൻഷിപ്പുകളിലും 1975 ലെ ലോക ചാമ്പ്യൻഷിപ്പിലും അദ്ദേഹം ആദ്യ പത്തിൽ ഇടം നേടി. അദ്ദേഹത്തിന്റെ ഏറ്റവും മികച്ച ഐ‌എസ്‌യു ചാമ്പ്യൻഷിപ്പ് ഫലം ഡെൻ‌മാർക്കിലെ കോപ്പൻ‌ഹേഗനിൽ വച്ചുനടന്ന 1975 ലെ യൂറോപ്യൻ ഫിഗർ സ്ക്കേറ്റിംഗ് ചാമ്പ്യൻഷിപ്പിലാണ്. ഈ ചാമ്പ്യൻഷിപ്പിൽ അദ്ദേഹത്തിന് അഞ്ചാം സ്ഥാനം ലഭിച്ചു. 1976 ൽ ഓസ്ട്രിയയിലെ ഇൻ‌സ്ബ്രൂക്കിൽ നടന്ന വിന്റർ ഒളിമ്പിക്സിൽ ഹംഗറിയുടെ പതാകവാഹകനായി വജ്‌ഡ സേവനമനുഷ്ഠിച്ചു. മത്സരരംഗത്തുനിന്ന് നിന്ന് വിരമിക്കുന്നതിനു മുൻപ് നിർബന്ധമായും പങ്കെടുക്കേണ്ട കായികതാരങ്ങളുടെ പട്ടികയിൽ ഇദ്ദേഹം പത്താം സ്ഥാനത്തെത്തി.

സ്കേറ്റിംഗ് പരിശീലകനായി വജ്‍ഡ പ്രവർത്തിച്ചിട്ടുണ്ട്.  സോൾട്ട് കെറേക്കസ് ഇദ്ദേഹത്തിന്റെ വിദ്യാർത്ഥി ആയിരുന്നു.

14 തവണ ജമ്പ് റോപ്പ് ലോക ചാമ്പ്യനായ വിവിയൻ വജ്ഡ ഇദ്ദേഹത്തിന്റെ മകളാണ്.

## മത്സര വിവരങ്ങൾ

## പരാമർശങ്ങൾ

വർഗ്ഗം:ജീവിച്ചിരിക്കുന്നവർ
വർഗ്ഗം:1954-ൽ ജനിച്ചവർ
ആലീസ് ക്രിഗെ

ഒരു ദക്ഷിണാഫ്രിക്കൻ നടിയും നിർമ്മാതാവുമാണ് ആലീസ് **മൗദ് ക്രിഗെ** (/ ˈkriːɡə /; ജനനം: 28 ജൂൺ 1954). അവരുടെ ആദ്യ ചലച്ചിത്ര വേഷം ചാരിയറ്റ്സ് ഓഫ് ഫയർ (1981) എന്ന ചിത്രത്തിലായിരുന്നു. ഗോസ്റ്റ് സ്റ്റോറിയിൽ ഇവാ ഗല്ലി / അൽമ മോബ്ലി എന്നിവരുടെ ഇരട്ട വേഷത്തിലും സ്റ്റാർ ട്രെക്ക് ഫ്രാഞ്ചൈസിയുടെ സ്റ്റാർ ട്രെക്ക്: ഫസ്റ്റ് കോൺടാക്റ്റ് എന്ന സിനിമയിൽ ബോർഗ് ക്വീൻ ആയും ക്രിഗെ അഭിനയിച്ചിരുന്നു.
## ആദ്യകാല ജീവിതവും വിദ്യാഭ്യാസവും
സൈക്കോളജി പ്രൊഫസറായ പട്രീഷ്യയുടെയും ഭിഷഗ്വരനായ ലൂയിസ് ക്രിഗെയുടെയും മകളായി ദക്ഷിണാഫ്രിക്കയിലെ നോർത്തേൺ കേപ് പ്രവിശ്യയിലെ ഉപിംഗ്ടണിൽ ക്രിഗെ ജനിച്ചു. ക്രൈഗസ് പിന്നീട് പോർട്ട് എലിസബത്തിലേക്ക് താമസം മാറ്റി. അവിടെ "വളരെ സന്തുഷ്ടമായ ഒരു കുടുംബ"ത്തിലാണ് ആലീസ് വളർന്നത്. അവരുടെ രണ്ട് സഹോദരന്മാരിൽ ഒരാൾ ഭിഷഗ്വരനും മറ്റൊരാൾ ശസ്ത്രക്രിയാ പ്രൊഫസറുമായി.

ക്ലിനിക്കൽ സൈക്കോളജിസ്റ്റാകാനുള്ള ആഗ്രഹവുമായി ക്രിഗെ ദക്ഷിണാഫ്രിക്കയിലെ ഗ്രഹാംസ്റ്റൗണിലെ റോഡ്‌സ് സർവകലാശാലയിൽ ചേർന്നു. റോഡ്‌സിൽ ആക്ടിംഗ് ക്ലാസ് പഠിച്ചതിനു ശേഷം അഭിനയത്തിലേക്ക് തിരിഞ്ഞു. തുടർന്ന് ബാച്ചിലർ ഓഫ് ആർട്സ് ബിരുദവും നാടകത്തിൽ ബിഎ ഹോൺസ് ബിരുദവും പൂർത്തിയാക്കി. സെൻട്രൽ സ്‌കൂൾ ഓഫ് സ്പീച്ച് ആന്റ് ഡ്രാമയിൽ പങ്കെടുക്കാൻ അവർ ലണ്ടനിലേക്ക് പോയി.
## കരിയർ
1979-ൽ ബ്രിട്ടീഷ് ടെലിവിഷനിൽ ക്രിഗെ തന്റെ പ്രൊഫഷണൽ അരങ്ങേറ്റം നടത്തി. എ ടെയിൽ ഓഫ് ടു സിറ്റീസ് എന്ന ടെലിവിഷൻ സിനിമയിൽ ലൂസി മാനെറ്റായി അഭിനയിച്ചു. 1981-ൽ പുറത്തിറങ്ങിയ ചാരിയറ്റ്സ് ഓഫ് ഫയർ എന്ന സിനിമയിൽ സിബിൽ ഗോർഡൻ, ഗോസ്റ്റ് സ്റ്റോറിയിൽ ഇവാ ഗല്ലി / അൽമ മോബ്ലി എന്നീ കഥാപാത്രങ്ങളായി അഭിനയിച്ചു. 1981-ൽ വെസ്റ്റ് എൻഡ് തിയറ്റർ നിർമ്മാണമായ ജോർജ്ജ് ബെർണാഡ് ഷായുടെ ആംസ് ആന്റ് ദി മാൻ എന്ന കോമഡിയെ ആസ്പദമാക്കി നിർമ്മിച്ച ചിത്രത്തിൽ അഭിനയിച്ചതിനുശേഷം പ്ലേ ആന്റ് പ്ലേയേഴ്സ് അവാർഡും ഏറ്റവും മികച്ച പുതുമുഖത്തിനുള്ള ലോറൻസ് ഒലിവിയർ അവാർഡും നേടി.
## ഫിലിമോഗ്രാഫി

### ഫിലിം

### ടെലിവിഷൻ

## അവലംബം

## External links

* 
* 
* 
* Alice Krige interview at www.sci-fi-online.com
* Alice Krige at Who's Who Southern Africa

വർഗ്ഗം:1954-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ബി. ബാബു പ്രസാദ്

പന്ത്രണ്ടാം കേരള നിയമസഭയിൽ (2006-2011) ഹരിപ്പാട് മണ്ഡലത്തെ പ്രതിനിധീകരിച്ചിരുന്ന കോൺഗ്രസ് നേതാവാണ് ** അഡ്വ.ബി.ബാബുപ്രസാദ് **
** (ജനനം: 25 ജൂലൈ 1961) **
നിലവിൽ ആലപ്പുഴ ഡി.സി.സിയുടെ പ്രസിഡൻറും കെ.പി.സി.സി.യുടെ ജനറൽ സെക്രട്ടറിയും കെ.പി.സി.സിയുടെ നിർവാഹക സമിതി അംഗവുമാണ് ബാബുപ്രസാദ് .

## ജീവിതരേഖ
ആലപ്പുഴ ജില്ലയിലെ കാർത്തികപ്പള്ളി താലൂക്കിലെ മുതുകുളം ഗ്രാമത്തിൽ എസ്.ബാലകൃഷ്ണക്കുറുപ്പിൻ്റേയും ലതികാമ്മയുടേയും മകനായി 1961 ജൂലൈ 25ന് ജനിച്ചു. മുതുകുളം സംസ്കൃത ഹൈസ്കൂൾ, ടി.കെ.എം.എം. കോളേജ് നങ്ങ്യാർകുളങ്ങര, മാവേലിക്കര ബിഷപ്പ് മൂർ കോളേജ് എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കി. ബി.എ.എൽ.എൽ.ബിയാണ് വിദ്യാഭ്യാസ യോഗ്യത.

## രാഷ്ട്രീയ ജീവിതം
കോൺഗ്രസിൻ്റെ വിദ്യാർത്ഥി സംഘടനായ കെ.എസ്.യു വഴിയാണ് പൊതുരംഗ പ്രവേശനം.
സ്കൂളിൽ പഠിക്കുമ്പോൾ കെ.എസ്.യുവിൻ്റെ യൂണിറ്റ് പ്രസിഡൻ്റായാണ് രാഷ്ട്രീയത്തിലെത്തുന്നത്.

** പ്രധാന പദവികൾ **

* ജനറൽ സെക്രട്ടറി, കെ.എസ്.യു. മാവേലിക്കര താലൂക്ക് കമ്മറ്റി, ആലപ്പുഴ ജില്ലാക്കമ്മറ്റി, സംസ്ഥാന കമ്മറ്റി
* വൈസ് പ്രസിഡൻറ്, കെ.എസ്.യു. സംസ്ഥാന കമ്മറ്റി, 
* വൈസ്  പ്രസിഡൻറ്, യൂത്ത് കോൺഗ്രസ് സംസ്ഥാന കമ്മറ്റി
* കെ.പി.സി.സി നിർവാഹക സമിതി അംഗം
* കേരള യൂണിവേഴ്സിറ്റി സെനറ്റ് അംഗം
* ഡയറക്ടർ, സംസ്ഥാന യുവജനക്ഷേമ ബോർഡ്, സംസ്ഥാന ചലച്ചിത്ര വികസന കോർപ്പറേഷൻ
* നിയമസഭാംഗം, ഹരിപ്പാട്
* 2006-2011
* 2021 ഓഗസ്റ്റ് 29 മുതൽ ആലപ്പുഴ ഡി.സി.സി.പ്രസിഡൻ്റ്

## തിരഞ്ഞെടുപ്പുകൾ

## അവലംബം


വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:1961-ൽ ജനിച്ചവർ
വർഗ്ഗം:ജൂലൈ 25-ന് ജനിച്ചവർ
ഗ്രാം-നെഗറ്റീവ് ബാക്റ്റീരിയ

ലഘുചിത്രം|ഗ്രാം-നെഗറ്റീവ് ബാക്റ്റീരിയയായ സ്യൂഡോമോണാസ് ഇരുജിനോസ.
ക്രിസ്റ്റൽ വയലറ്റ് നിറവസ്തു ഉപയോഗിച്ച് ബാക്റ്റീരിയയെ വേർതിരിച്ചറിയുന്ന പ്രക്രിയയിൽ (ഗ്രാം സ്റ്റെയിൻ) ക്രിസ്റ്റൽ വയലറ്റ് നിറത്തെ കോശത്തിൽ നിലനിർത്താത്ത ബാക്റ്റീരിയയാണ്  **ഗ്രാം നെഗറ്റീവ് ബാക്റ്റീരിയ.** പ്രക്രിയയിൽ ഇവ പിങ്ക് നിറമാണ് നിലനിർത്തുക. ഭൂമിയിൽ ജീവൻ നിലനിൽക്കുന്ന എല്ലായിടങ്ങളിലും ഗ്രാം-നെഗറ്റീവ് ബാക്റ്റീരിയകളെ കണ്ടെത്താനാകും. **[[എഷെറിക്കീയ കോളി ബാക്റ്റീരിയ|ഈ-കോളൈ]]** (എസ്ചരീഷ്യാ കോളെ) എന്ന ബാക്റ്റീരിയം ഗ്രാം-നെഗറ്റീവ് ബാക്റ്റീരിയത്തിനുദാഹരണമായ മാതൃകാ ജീവിയാണ്. സ്യൂഡോമോണാസ് ഇരുജിനോസ, ക്ലാമൈഡിയ ട്രാക്കോമാറ്റിസ്, യെഴ്സീനിയ പെസ്റ്റിസ് എന്നിവ മറ്റുദാഹരണങ്ങളാണ്. ഇവയുടെ ബാഹ്യസ്തരം മിക്ക ആന്റിബയോട്ടിക്കുകളേയും, ഡിറ്റർജന്റുകളേയും **[[ലൈസോസൈം]]** എന്ന എൻസൈമിനേയും പ്രതിരോധിക്കുമെന്നതിനാൽ ഇവയ്ക്ക് ആരോഗ്യരംഗത്ത് വലിയ പ്രാധാന്യമുണ്ട്. ഇവയുടെ കോശകവചത്തിൽ കനംകുറഞ്ഞ പെപ്റ്റിഡോഗ്ലൈക്കൻ ഭിത്തിയുണ്ട്.  

## ഉദാഹരണങ്ങൾ
ഈ-കോളൈ, സ്യൂഡോമോണാസ്, ക്ലെബ്സിയെല്ല, സാൽമൊണെല്ല, ഷിജെല്ല, ഹെലികോബാക്റ്റർ, അസിനെറ്റോബാക്റ്റർ, നീസേറിയ, ഹീമോഫിലസ്, ബോർഡെറ്റെല്ല, ബാക്ടറോയിഡുകൾ, എന്ററോബാക്ടർ എന്നിവ പ്രധാന ഗ്രാം-നെഗറ്റീവ് ബാക്റ്റീരിയകളാണ്. 
## പരിശോധിക്കുന്ന വിധം
ക്രിസ്റ്റൽ വയലറ്റ് എന്ന നിറകാരി (സ്റ്റെയിൻ) ഉപയോഗിച്ച് ബാക്ടീരിയകളെ നിറംപിടിപ്പിക്കുന്നു. പിന്നീട് ഒരു നിറംമാറ്റഘടകത്തോട് (ഡീകളറൈസർ) ചേർക്കുന്നു. തുടർന്ന് സഫ്രാനിൻ സ്റ്റെയിൻ പ്രയോഗിക്കുന്നു. ഇപ്പോൾ പിങ്ക് നിറമാണ് ഇവയ്ക്കുള്ളതെങ്കിൽ (ക്രിസ്റ്റൽ വയലറ്റ് നിറം നിലനിർത്തിയില്ലെങ്കിൽ) ഇവ ഗ്രാം-നെഗറ്റീവ് എന്നറിയപ്പെടുന്നു.

## കോശഭിത്തിയുടെ ഘടന
കോശകവചത്തിലെ പെപ്റ്റിഡോഗ്ലൈക്കൻ ഭിത്തി, ഉൾ കോശസ്തരത്തിനും ബാഹ്യ ബാക്റ്റീരിയാ സ്തരത്തിനും ഇടയിലായാണ് സ്ഥിതിചെയ്യുന്നത്. ഗ്രാം-പൊസിറ്റീവ് ബാക്റ്റീരിയകളുടെ കോശഭിത്തിയെക്കാൾ ഘടനാപരമായ സങ്കീർണത ഇവയുടെ കോശഭിത്തിയ്ക്കുണ്ട്. കോശകവചത്തിൽ ബാഹ്യ-ആന്തര സ്തരങ്ങൾക്കിടയിൽ കാണപ്പെടുന്ന പെപ്റ്റിഡോഗ്ലൈക്കൻ പാളി മൊത്തം കോശഭിത്തിയുടെ ഭാരത്തിന്റെ  5 ശതമാനം മുതൽ 10 ശതമാനം വരെ വരും. ഇവയുടെ കോശഭിത്തിയിൽ ടീക്കോയിക് അല്ലെങ്കിൽ ലിപ്പോടീക്കോയിക്ക് അമ്ലങ്ങൾ ഉണ്ടാകില്ല. ഇരുസ്തരങ്ങൾക്കും ഇടയിലുള്ള ഭാഗത്തെ പെരിപ്ളാസ്മാറ്റിക് സ്ഥലത്തിലൂടെയാണ് പ്രോട്ടീനുകളും പഞ്ചസാരകളും മറ്റ് രാസഘടകങ്ങളും നിരവധി എൻസൈമുകളും കടന്നുപോകുന്നത്. പ്രോട്ടിയേസുകൾ, ഫോസ്ഫറ്റേസുകൾ, ലിപ്പേസുകൾ, ന്യൂക്ലിയേസുകൾ എന്നിവയാണ് മുഖ്യ എൻസൈമുകൾ. രോഗകാരികളായ ഗ്രാം-നെഗറ്റീവ്  ബാക്റ്റീരിയയിൽ കൊളാജിനേയ്സുകൾ, ഹ്യാലുറോനിഡേസുകൾ, പ്രോട്ടിയേസുകൾ, ബീറ്റാ-ലാക്ടമേസ് എന്നീ ശിഥിലീകാരികളായ എൻസൈമുകൾ പെരിപ്ലാസ്മാറ്റിക് സ്ഥലത്ത് കാണപ്പെടുന്നു. ഇവയുടെ ബാഹ്യസ്തരം ഗ്രാം-നെഗറ്റീവ് ബാക്റ്റീരിയകൾക്ക് മാത്രം പ്രത്യേകമായുള്ളതാണ്. ഇത് ബാക്ടീരിയയുടെ ഘടന നിലനിർത്തുകയും വലിയ തൻമാത്രകളുടെ പ്രവേശനത്തെ തടയുകയും ചെയ്യുന്നു. ഉൾഭാഗത്തുള്ള ലിപ്പോപോളിസാക്കറൈഡുകൾ ശരീരത്തിലെ സ്വാഭാവിക പ്രതിരോധസംവിധാനത്തെ ഉത്തേജിപ്പിക്കുന്നവയാണ്. 
## രോഗചികിത്സ
ഗ്രാം-നെഗറ്റീവ് ബാക്റ്റീരിയയെ ഫലപ്രദമായി നശിപ്പിക്കുന്നതിന് നിരവധി ആന്റിബയോട്ടിക്കുകൾ ഉപയോഗിക്കുന്നു. കാർബോക്സി, യൂറീഡോപെനിസിലിനുകൾ (ആംപിസിലിൻ, അമോക്സിസിലിൻ, പൈപ്പർസിലിൻ, ടികാർസിലിൻ) എന്നിവ ബീറ്റാ ലാക്ടമേസ് ഇൻഹിബിറ്ററുകളോടൊപ്പം ഉപയോഗിക്കുന്നു. ബീറ്റാലാക്ടമേസ് പെരിപ്ലാസ്മാറ്റിക് സ്ഥലത്തെ ബീറ്റാ ലാക്ടമേസ് എൻസൈമുകളെ നശിപ്പിക്കുന്നു. സിപ്രോഫ്ലോക്സാസിൻ, സെഫലോസ്പോറിനുകൾ, മാണോബാക്ടം, ക്വിനോലോണുകൾ, ക്ലോറംഫെനിക്കോൾ, കാർബാപിനീമുകൾ എന്നിവയും ഗ്രാം-നെഗറ്റീവ് ബാക്റ്റീരിയകളെ നശിപ്പിക്കാൻ ഉപയോഗിക്കുന്നു.

## അവലംബം

## ഇതും കാണുക
ഗ്രാം-പൊസിറ്റീവ് ബാക്റ്റീരിയ
സെന്റ് ജോർജ്ജ് സി‌എസ്‌ഐ ചർച്ച്, പള്ളിക്കുന്ന്

കേരളത്തിൽ, ഇടുക്കി ജില്ലയിലെ കുട്ടിക്കാനത്ത് പള്ളിക്കുന്നിൽ ഗോത്തിക് വാസ്തുവിദ്യയോടെ ബ്രിട്ടീഷുകാർ നിർമ്മിച്ച ആരാധനാലയമാണ് **സെന്റ് ജോർജ്ജ് സി‌എസ്‌ഐ ചർച്ച്**. പള്ളിയുടെ അനുബന്ധമായുള്ള സെമിത്തേരിയും ചരിത്ര പ്രാധാന്യമുള്ളതാണ്. ഇംഗ്ലണ്ട്, അയർലൻഡ്, സ്കോട്‌ലൻഡ് എന്നിവിടങ്ങളിൽ നിന്നുള്ള 34 പേരുടെ ശവകുടീരങ്ങൾ ഈ സെമിത്തേരിയിലുണ്ട്. ഈ സെമിത്തേരിയിലാണ് മൂന്നാറിൽ തേയിലത്തോട്ടങ്ങൾ ഉണ്ടാക്കിയതിൽ നിർണായകസ്ഥാനം വഹിച്ചിരുന്ന ജോൺ ഡാനിയൽ മൺറോയെയും സംസ്കരിച്ചത്. ഇവിടെ ഒരു കുതിരയുടെ ശവക്കല്ലറ കൂടി സ്ഥിതി ചെയ്യുന്നു. സ്വാതന്ത്ര്യത്തിനുശേഷവും കുറേക്കാലം സെമിത്തേരി ബ്രിട്ടീഷ് ഹൈക്കമ്മീഷണറുടെ നിയന്ത്രണത്തിലായിരുന്നു. ഇപ്പോഴും ഇതിന്റെ പരിപാലനത്തിന് ബ്രിട്ടീഷ് സർക്കാരിന്റെ സഹായം ലഭിക്കുന്നുണ്ട്. മൂന്നാറിലെ ബ്രിട്ടീഷ് ചർച്ച് കൂടാതെ, ഹൈറേഞ്ച് മേഖലയിൽ ആദ്യമായി നിർമ്മിക്കപ്പെട്ട പള്ളിയാണ് ഇത്.,

## ചരിത്രം

തിരുവിതാംകൂർ രാജകുടുംബം നൽകിയ 15.62 ഏക്കർ ഭൂമിയിലാണ് പള്ളിയും സെമിത്തേരിയും നിലകൊള്ളുന്നത്. 1869-ൽ  ബ്രിട്ടീഷ് മിഷനറി ഹെൻറി ബേക്കർ ജൂനിയർ പള്ളി നിർമ്മിച്ചു. ഇതിന്റെ നിർമ്മാണത്തിൽ ബ്രിട്ടീഷ് സ്വാധീനം കാണാം. മതപരമായ ചടങ്ങുകൾക്ക് ഉപയോഗിക്കുന്ന, മരത്തിൽ കൊത്തിയ ഫർണിച്ചറുകളിൽ ബ്രിട്ടീഷ് കാലഘട്ടത്തിലെ അലങ്കാരങ്ങൾ കാണാം. ഗ്ലാസ് കട്ട് ജനലുകളും പുരാതന തടി ഫർണിച്ചറുകളും പള്ളിയുടെ ഘടനയും ക്രമീകരണങ്ങളും ഇപ്പോഴും പഴയ ബ്രിട്ടീഷ് രീതിയെ പ്രതിഫലിപ്പിക്കുന്നു.

## സെമിത്തേരി

പള്ളിയുടെ മുൻവശത്തും വലതുവശത്തുമുള്ള ബ്രിട്ടീഷ് ശ്മശാനത്തിൽ 34 കല്ലറകളിൽ യൂറോപ്യൻ വംശജരെ അടക്കിയിരിക്കുന്നു. അവിടെ സംസ്‌കരിക്കപ്പെട്ട ഏക ഇന്ത്യക്കാരൻ പള്ളിയിൽ സേവനമനുഷ്ഠിച്ച ഇന്ത്യൻ പുരോഹിതൻ നല്ലതമ്പിയാണ്. ഇവിടെ ഒരു കുതിരയുടെ ശവകുടീരവും സ്ഥിതി ചെയ്യുന്നു. ബ്രിട്ടീഷ് പ്ലാന്റർ ജോൺ ഡാനിയേൽ മൺറോയുടെ ഡൗണി എന്ന പെൺകുതിരയെയാണ് ഇവിടെ അടക്കം ചെയ്തിരിക്കുന്നത്. 1895 ഫെബ്രുവരി മാസത്തിൽ തന്റെ കുതിരപ്പുറത്ത് സഞ്ചരിക്കവേ പീരുമേട് വച്ചുണ്ടായ ഒരപകടത്തെത്തുടർന്ന് ജോൺ ഡാനിയൽ മൺറോയ്ക്ക് പരിക്കേൽക്കുകയും തുടർന്ന് മരണപ്പെടുകയായിരുന്നു. അപകടത്തിൽ മരണപ്പെട്ട കുതിരയേയും മൺറോയുടെ ആഗ്രഹമനുസരിച്ച് അദ്ദേഹത്തിന്റെ കല്ലറയ്ക്കടുത്ത് തന്നെ അടക്കം ചെയ്തു. ഈ രണ്ട് സ്മാരകങ്ങളും പരസ്പരം അഭിമുഖമായാണ് കാണപ്പെടുന്നത്. തദ്ദേശീയരെ ബ്രിട്ടീഷ് ശ്മശാനത്തിൽ സംസ്കരിക്കാറില്ല. അവ അടക്കംചെയ്യുന്നത് പള്ളിയുടെ ഇടതുവശത്തുള്ള സെമിത്തേരിയിലാണ്.

## ചിത്രശാല

File:St George CSI Church Pallikkunnu Idukki9.jpg|thumb|സെന്റ് ജോർജ്ജ് സി‌എസ്‌ഐ ചർച്ച്, പിൻഭാഗം
File:St George CSI Church Pallikkunnu Idukki Gate.jpg|thumb|സെന്റ് ജോർജ്ജ് സി‌എസ്‌ഐ ചർച്ച്, പള്ളിക്കുന്ന്-കവാടം
File:St George CSI Church Pallikkunnu John Daniel Munro tomb.jpg|thumb|ജോൺ ഡാനിയൽ മൺറോയുടെ ശവകുടീരം


## അവലംബം

വർഗ്ഗം:ചരിത്രസ്മാരകങ്ങൾ
ജോയ് തമലം

കവിയും എഴുത്തുകാരനും മാധ്യമ പ്രവർത്തകനുമാണ് **ജോയ് തമലം**. സാഹിത്യ മേഖലയിലെ സംഭാവനകൾക്ക് കേരള സംസ്ഥാന യുവജനക്ഷേമ ബോർഡ് സ്വാമി വിവേകാനന്ദന്റെ പേരിൽ ഏർപ്പെടുത്തിയിട്ടുള്ള പുരസ്‌ക്കാരമായ സ്വാമി വിവേകാനന്ദൻ യുവ പ്രതിഭാ പുരസ്‌കാരം ലഭിച്ചിട്ടുണ്ട്. 

## ജീവിതരേഖ
തിരുവനന്തപുരത്ത് ജനിച്ചു. അമ്മ ഭാമിനി. അച്ഛൻ ശ്രീധരൻ. മാർ ഇവാനിയോസ് കോളേജ്, യൂണിവേഴ്‌സിറ്റി കോളേജ് എന്നിവിടങ്ങളിൽ പഠനം. 'അഗ്‌നിശലഭങ്ങൾ' എന്ന കാവ്യഗ്രന്ഥത്തിന്റെ രചനക്കായിരുന്നു പുരസ്കാരം. നിരവധി ചലച്ചിത്ര ങ്ങൾക്കും ടെലിസീരിയലുകൾക്കും മ്യൂസിക് വീഡിയോകൾക്കും ടെലിവിഷൻഷോകൾക്കും ഗാനങ്ങളെഴുതിയിട്ടുണ്ട്. കുവൈറ്റിലും ഖത്തറിലും റേഡിയോകളിൽ ജോലി നോക്കിയിരുന്നു. റേഡിയോ നാടകം ഉൾപ്പെടെ നിരവധി റേഡിയോ പരിപാടികൾക്ക് സ്‌ക്രിപ്റ്റും ഗാനങ്ങളും എഴുതി. ആനുകാലികങ്ങളിലും സോഷ്യൽ മീഡിയകളിലും കവിതകളും കഥകളുമായി സജീവം. ന്യൂസ് 18 കേരളത്തിൽ പ്രിൻസിപ്പൽ കറസ്‌പോണ്ടന്റായി പ്രവർത്തിക്കുന്നു.
## കൃതികൾ
* അഗ്‌നിശലഭങ്ങൾ (കവിതാസമാഹാരം) 
* പിറവി
* ഷിത്തോറിയന്റെ സ്റ്റഡി ലീവ്
* എന്റെ കവിത
* കാടൊരു ത്രീഡി ചിത്രം 
* കാഴ്ച (കുട്ടികളുടെ നാടകം) 
* ഇടയവഴിയിൽ ഇടറാതെ (എഡിറ്റർ - മാർ ഇവാനിയോസ് തിരുമേനിയെക്കുറിച്ചുള്ള വിശ്വാസികളുടെ പ്രസംഗം)

## പുരസ്കാരങ്ങൾ
കവിതയ്ക്ക് ആശാൻ പുരസ്‌കാരം (2014). ദൃശ്യമാധ്യമ പ്രവർത്തകനെന്ന നിലയിൽ മികച്ച റിപ്പോർട്ടിങ്ങിന് സംസ്ഥാന പുരസ്‌കാരം, വി കെ മാധവൻകുട്ടി കേരളീയം ദേശീയ പുരസ്‌കാരം (2006). മികച്ച ക്രൈംഷോ അവതരണത്തിന് നിരവധി പുരസ്‌കാരങ്ങൾക്ക് അർഹനായി. ഡോക്യുമെന്ററി സംവിധാ നത്തിന് ക്രിട്ടിക്‌സ് അവാർഡ് (2004), സ്വാമി വിവേകാനന്ദൻ യുവ പ്രതിഭാ പുരസ്‌കാരം(2020).

ജോയ് തമലം  രചിച്ച 'അഗ്‌നിശലഭങ്ങൾ' എന്ന കാവ്യഗ്രന്ഥം സൂക്ഷമ ബിംബങ്ങൾകൊണ്ടും ശില്പ ഭദ്രതകൊണ്ടും പ്രശംസയർഹിക്കുന്നു. തീഷ്ണമായ ഭാവസങ്കലപനങ്ങൾ,  പുതിയകാലത്തെ അടയാളപ്പെടുത്തുന്ന കാവ്യവിഷയങ്ങൾ, നൂതനത്വമുള്ള ഭാഷയും ഭാവനയും, ഓരോ കവിതയ്ക്കും ഇംഗ്ലീഷിലേക്ക് ഭാഷാന്തരം നടത്തിയത് ഈ കാവ്യത്തിന് വേറിട്ടൊരുമാനം സമ്മാനിക്കുന്നു എന്നത് പരിഗണിച്ചാണ്  ജോയ് തമലം രചിച്ച 'അഗ്‌നിശലഭങ്ങൾ'  എന്ന കാവ്യഗ്രന്ഥം 2018 ലെ സ്വാമി വിവേകാനന്ദൻ യുവപ്രതിഭാ പുരസ്‌കാരത്തിന് അർഹമായത്.

## അവലംബം


വർഗ്ഗം:കവികൾ
വർഗ്ഗം:ടെലിവിഷൻ മാധ്യമപ്രവർത്തകർ
വർഗ്ഗം:സ്വാമി വിവേകാനന്ദൻ യുവ പ്രതിഭാ പുരസ്‌കാരം ലഭിച്ചവർ
ഹാഥ്റസ്

ഉത്തർപ്രദേശിലെ ഹാഥ്റസ് ജില്ലയിലെ ഒരു നഗരവും മുനിസിപ്പാലിറ്റിയുമാണ് **ഹാഥ്റസ്**. അലിഗഡ്, മഥുര, ആഗ്ര, ഖൈർ എന്നിവിടങ്ങളിലെ പ്രദേശങ്ങൾ ചേർത്തുകൊണ്ട് 1997 മെയ് മൂന്നിനാണ് ഹാഥ്റസ് ജില്ല രൂപീകരിക്കപ്പെട്ടത്. ഇന്ത്യയിൽ വലിയതോതിൽ കായം നിർമ്മിക്കുന്ന സ്ഥലമാണ് ഹാഥ്റസ്.
## ഭരണ സംവിധാനം
ഹാഥ്റസ്, സികന്ദ്ര റാവു, സദാബാദ് എന്നീ സബ്ഡിവിഷനുകളിൽ ഉൾപ്പെട്ട ഒരു ജില്ലാ ആസ്ഥാനം ആണ് ഹാഥ്റസ്. പട്ടികജാതി വിഭാഗത്തിന് സംവരണം ചെയ്ത ഒരു ലോക്‌സഭ മണ്ഡലം കൂടിയാണിത്.  3 അസംബ്ലി നിയോജക മണ്ഡലങ്ങൾ ഉള്ള  ഹാഥ്റസ് ജില്ല മുൻപ് *മഹാമായാ നഗർ* എന്നാണ് അറിയപ്പെട്ടിരുന്നത്.
### തദ്ദേശ സ്വയംഭരണ സ്ഥാപനങ്ങൾ
ഹാഥ്റസിൽ 9 തദ്ദേശസ്വയംഭരണ സ്ഥാപനങ്ങൾ ഉണ്ട്.
* ഹാഥ്റസ്
* സികന്ദ്ര റാവു
* സാസ്നി
* സദാബാദ്
* മുർസാൻ
* ഹസായൻ
* സഹ്പൗ
* മേൻഡു
* പുർദിൽ നഗർ
## ഭൂമിശാസ്ത്രം
ഹാഥ്റസ് 27.6° വടക്ക് അക്ഷാംശത്തിനും 78.05° കിഴക്ക് രേഖാംശത്തിനും ഇടയിൽ സ്ഥിതി ചെയ്യുന്നു. ഹാഥ്റസ് സമുദ്രനിരപ്പിൽ നിന്നും 185 മീറ്റർ (606 ഫീറ്റ്) ഉയരത്തിൽ സ്ഥിതിചെയ്യുന്നു. തീവ്രമായ ഊഷ്മാവ് വ്യതിയാനമുള്ള ഒരു സ്ഥലമാണ് ഹാഥ്റസ്. 2001-ലെ ഇന്ത്യൻ സെൻസസ് പ്രകാരം 1,23,243 ആണ് ഹാഥ്റസിലെ ജനസംഖ്യ. ഹാഥ്റസിലെ സാക്ഷരതാ നിരക്ക് 60 ശതമാനമാണ്. ജനസംഖ്യയിലെ 14 ശതമാനം 6 വയസ്സിൽ താഴെയുള്ളവരാണ്. ഹാഥ്റസ് നഗരമധ്യത്തിൽ നിന്നും 10 കിലോമീറ്റർ അകലത്തിൽ സ്ഥിതിചെയ്യുന്ന ഹാഥ്റസ് ജംഗ്ഷൻ റെയിൽവേ സ്റ്റേഷൻ (HRS) ആണ് പ്രധാന റെയിൽവേ സ്റ്റേഷൻ. ഹാഥ്റസ് സിറ്റി (HTC), ഹാഥ്റസ് കില (HRF), മേണ്ഡു, ഹാഥ്റസ് റോഡ് (HTJ) എന്നിവയാണ് മറ്റു റെയിൽവേ സ്റ്റേഷനുകൾ.

## കാലാവസ്ഥ
ഹാഥ്റസിൽ ഉത്തര-മധ്യേന്ത്യയിൽ സാധാരണമായ മൺസൂൺ സ്വാധീനത്താലുള്ള ആർദ്ര മിതോഷ്ണ മേഖലാ കാലാവസ്ഥയാണ്. വേനൽക്കാലം ഏപ്രിൽ മാസത്തിൽ ആരംഭിച്ച് ഏതാണ്ട് മെയ്മാസം അവസാനിക്കുന്നു. ജൂൺ അവസാനത്തോടെ ആരംഭിച്ച് ഒക്ടോബർ ആദ്യം വരെ നിലനിൽക്കുന്ന മൺസൂൺ വലിയ രീതിയിലുള്ള ആർദ്രതയ്ക്ക് കാരണമാകുന്നു. 

## അവലംബം

## പുറത്തേക്കുള്ള കണ്ണികൾ

* Hathras district profile 
* Tourist Places at Hathras

വർഗ്ഗം:ഹാഥ്റസ്_ജില്ലയിലെ_നഗരങ്ങളും_പട്ടണങ്ങളും
വർഗ്ഗം:ഉത്തർപ്രദേശിലെ പട്ടണങ്ങൾ
ലെലെറ്റി ഖുമലോ

ദക്ഷിണാഫ്രിക്കൻ സ്വദേശിയായ ഒരു നടിയാണ് **ലെലെറ്റി ഖുമാലോ** (ജനനം: മാർച്ച് 30, 1970). സരഫിന എന്ന ചലച്ചിത്രത്തിലേയും അതേ പേരിൽത്തന്നെയുള്ള നാടകത്തിലേയും പ്രധാന കഥാപാത്രത്തെ അവതരിപ്പിച്ചതിനൊപ്പം ഹോട്ടൽ റുവാണ്ട, ദക്ഷിണാഫ്രിക്കയിൽനിന്നുള്ള ആദ്യ ഓസ്കാർ നാമനിർദ്ദേശ ചിത്രമായ യെസ്റ്റെർഡേ, ഇൻവിക്റ്റസ് തുടങ്ങിയ ചിത്രങ്ങളിലെ അഭിനയത്തിനും, കൂടാതെ മസുലു എന്ന സാങ്കല്പിക കഥാപാത്രത്തെ അവതരിപ്പിച്ച  എന്ന സോപ്പ് ഓപ്പറയിലെ അഭിനയത്തിലൂടെയും അവർ ഏറെ പ്രശസ്തയാണ്.

## ആദ്യകാല ജീവിതവും സരഫിനയും!
ദക്ഷിണാഫ്രിക്കയിലെ ഡർബന്റെ വടക്കു ഭാഗത്ത് സ്ഥിതിചെയ്യുന്ന ക്വമാഷു ടൗൺഷിപ്പിലായിരുന്ന ഖുമലോയുടെ ജനനം. ബാല്യകാലംമുതൽക്കുതന്നെ നാടകാവതരണത്തിൽ അതിയായി താൽപര്യം പ്രകടിപ്പിച്ചിരുന്ന അവർ തു നോക്വെ എന്ന വ്യക്തി മാർഗ്ഗദർശകനായിരുന്ന അമജിക എന്ന യുവ നൃത്ത സംഘത്തോടൊപ്പം ചേർന്നു.

1985-ൽ എം‌ബോംഗെനി എൻ‌ജെമയുടെ മ്യൂസിക്കലിനു വേണ്ടി ഖുമലോ ഒരു ഓഡിഷൻ നടത്തിയിരുന്നു. അത് പിന്നീട്  സരഫിന എന്ന പേരിലുള്ള അന്താരാഷ്ട്ര ബ്ലോക്ക്ബസ്റ്റർ ചിത്രമായി മാറി. സരഫിനയിലെ ഖുമലോയുടെ പ്രധാന കഥാപാത്രത്തിനുവേണ്ടിയുള്ള രചന നടത്തിയത്അവരുടെ ആദ്യഭർത്താവുകൂടിയായിരുന്ന എം‌ബോംഗെനി എൻ‌ജെമ ആയിരുന്നു. പിന്നീട് ഒരു വ്യവസായിയായ സ്കൂതാസോ വിൻസ്റ്റൺ ഖാനിലെയെ വിവാഹം കഴിച്ച അവർ ഉൽവെൻസിലെ, യമുക്കലാനി ഖാനിലെ എന്നീ ഇരട്ടക്കുട്ടികൾക്ക് ജന്മം നൽകി.

ദക്ഷിണാഫ്രിക്കയിലും ബ്രോഡ്‌വേയിലുമുള്ള വേദികളിൽ ഖുമലോ സരഫിനയിലെ വേഷം അവതരിപ്പിച്ചു. ഒരു മ്യൂസിക്കലിലെ ഒരു മികച്ച നടിക്കുള്ള 1988 ലെ ടോണി അവാർഡിനുള്ള നാമനിർദേശം ഇതിലെ അഭിനയത്തിലൂടെ അവർക്ക് ലഭിച്ചു. 1987-ൽ ഖുമലോയ്ക്ക് മികച്ച നാടക നടിക്കുള്ള എൻ‌എ‌എ‌സി‌പി ഇമേജ് അവാർഡ് ലഭിച്ചു. 1992 ൽ ഡാരെൽ ജെയിംസ് റൂഡ്റ്റ്ന്റെ സരഫിന! യുടെ ചലച്ചിത്രാവിഷ്കാരത്തിൽ വൂപ്പി ഗോൾഡ്ബെർഗ്, മിറിയം മക്കേബ, ജോൺ കാനി എന്നിവരോടൊപ്പം അഭിനയിക്കുകയും ഇത് ആഫ്രിക്കൻ ഭൂഖണ്ഡത്തിൽ പുറത്തിറങ്ങിയ ഏറ്റവും വലിയ ചലച്ചിത്ര നിർമ്മാണമായി മാറുകയും ലോകവ്യാപകമായി റീലീസ് ചെയ്യപ്പെടുകയും ചെയ്തു.

## സിനിമകൾ

## അവലംബം

## പുറത്തേയ്ക്കുള്ള കണ്ണികൾ
*
*Images of Khumalo in the movie ''Yesterday'' 
*''Generations'' Cast Bio for Khumalo
* Leleti Khumalo at Who's Who Southern Africa

വർഗ്ഗം:1970-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
അർദ്ധസ്ഥിതപ്രക്രിയ

വ്യൂഹത്തിന് അതിന്റെ ആന്തരികസന്തുലാവസ്ഥയെ നിലനിറുത്തിക്കൊണ്ടുപോകാൻ തക്കവണ്ണം സമയം നല്കിക്കൊണ്ട് സാവകാശത്തിൽ നടക്കുന്ന താപഗതികപ്രക്രിയകളെയാണ് **അർദ്ധസ്ഥിതപ്രക്രിയ** **(quasi-static process)** എന്നുപറയുന്നത്.  അർദ്ധസ്ഥിത സമ്മർദ്ദനം (quasi static compression) ഇതിന് ഒരു ഉദാഹരണമാണ്.  വ്യൂഹത്തിന്റെ വ്യാപ്തം വർദ്ധിക്കുമ്പോൾ തന്നെ അതിലെ മർദ്ദം 
വ്യൂഹത്തിലുടനീളം ഒരേപോലെയും സ്ഥിരമായും നിലനില്ക്കത്തക്കവിധം സാവകാശമാണ് അത് നടക്കുന്നത്.

Quasi എന്നാൽ ‘as if’("ഏതാണ്ട്") എന്നാണ് അർത്ഥമാക്കുന്നത്  ഈ പ്രക്രിയ തുടർച്ചയായ സംതുലിതാവസ്ഥകളിലൂടെയാണ് നടക്കുന്നത്.  നിസീമമായ സാവകാശമാണ് ഈ പ്രക്രിയയുടെ സവിശേഷത.

അർദ്ധസ്ഥിതപ്രക്രിയയിൽ മാത്രമേ അതിനിടയിലെ ഓരോ ക്ഷണനേരത്തെയും സവിശേഷത(properties)കളായ മർദ്ദം, താപനില, വിശിഷ്ടവ്യാപ്തം(specific volume), വിശിഷ്ട ഉത്ക്രമം (Specific Entropy) എന്നിവ  നിർണയിക്കാൻ കഴിയുകയുളളു.  അല്ലാത്ത പക്ഷം ആന്തരികസന്തുലനം ഇല്ലാത്തതിനാൽ വ്യൂഹത്തിനുളളിലെ ഓരോ ഭാഗത്തും വ്യത്യസ്തസവിശേഷതകളായിരിക്കും ഉണ്ടാകുക.

ഏതൊരു പ്രതിലോമീയപ്രക്രിയയും (reversible process) അർദ്ധസ്ഥിതമാണ്.  എന്നാൽ ഉത്ക്രമം(entropy) ഉണ്ടാക്കുന്ന പ്രക്രിയകൾ പ്രതിലോമീയമല്ല.  ഘർഷണമുളള ഒരു പിസ്റ്റൺ ഉപയോഗിച്ച് ഒരു വ്യൂഹത്തെ സമ്മർദ്ദനം ചെയ്യുന്നത് പ്രതിലോമീയമല്ലാത്ത അർദ്ധസ്ഥിതപ്രക്രിയയ്ക്ക് ഒരുദാഹരണമാണ്.  ഈ വ്യൂഹം എല്ലായ്പോഴും താപസന്തുലനത്തിലാണെങ്കിലും ഘർഷണം മൂലം അവിടെ ഉത്ക്രമം (entropy) നഷ്ടമാകുന്നതിനാൽ അത് പ്രതിലോമീയതയ്ക്ക് എതിരാണ്.  
അർദ്ധസ്ഥിതപ്രക്രിയയല്ലാത്ത ശ്രദ്ധേയമായ മറ്റൊരു പ്രക്രിയയാണ് രണ്ടു വ്യത്യസ്തതാപനിലകളിലുളള രണ്ടു വസ്തുക്കൾ തമ്മിലുളള താപകൈമാറ്റം (Heat transfer).  ഈ പ്രക്രിയ എത്ര സാവകാശമാണ് നടക്കുന്നതെങ്കിലും ആ സമ്മിശ്രവ്യൂഹം താപസന്തുലനത്തിലല്ല. അതായത് ആ വ്യൂഹം താപസന്തുലനത്തിലാണെന്ന് പറയണമെങ്കിൽ അതിലെ രണ്ടുവസ്തുക്കളും ഒരേ താപനിലയിലായിരിക്കണം.  

അർദ്ധസ്ഥിതപ്രക്രിയയും പ്രതിലോമീയപ്രക്രിയയും പലപ്പോഴും പര്യായങ്ങളായി ഉപയോഗിച്ചുവരുന്നതിനാൽ ആശയക്കുഴപ്പം നിലനിൽക്കുന്നു. ഏതൊരു പ്രതിലോമീയ പ്രക്രിയയും അർദ്ധസ്ഥിതമാണ് എന്നാൽ തിരിച്ച് അങ്ങനെയല്ല എന്നതാണ് ഇതിനു കാരണം.  പ്രായോഗിക സന്ദർഭങ്ങളിൽ ഇവയെ രണ്ടിനെയും വേർതിരിച്ച് തന്നെ കാണണം. അതായത് ഏതൊരു എൻജിനീയറും അപവ്യയം (dissipation) സംഭവിക്കുന്ന എൻട്രോപി കണ്ടുപിടിക്കുമ്പോൾ ഘർഷണം പരിഗണിക്കേണ്ടതുണ്ട്. അതിനാൽ തന്നെ പ്രായോഗികതലത്തിൽ ഒരു പ്രക്രിയയും പ്രതിലോമീയമല്ല. 

## വിവിധ അർദ്ധസ്ഥിതപ്രക്രിയകളിലെ മർദ്ദ-വ്യാപ്ത പ്രവൃത്തി

# സ്ഥിരമർദ്ദം: സമമർദ്ദ പ്രക്രിയകൾ(Isobaric processes),
#: W_{1-2} = \int P dV = P(V_2 - V_1)
# സ്ഥിരവ്യാപ്തം: സമവ്യാപ്ത പ്രക്രിയ (Isochoric processes),
#: W_{1-2} = \int P dV = 0
# സ്ഥിര താപനില: സമതാപപ്രക്രിയ(Isothermal processes),
#:W_{1-2} = \int P dV, where *P* varies with *V* via \quad PV = P_1 V_1 = C, so
#:W_{1-2} = P_1 V_1 \ln \frac{V_1}{V_2}
# പോളിട്രോപിക പ്രക്രിയ,
#: W_{1-2} = \frac{P_1 V_1 - P_2 V_2}{n-1}

വർഗ്ഗം:താപഗതികം
അശ്വിനി കുമാർ (പോലീസ് ഓഫീസർ)

നാഗാലാന്റിന്റെ ഗവർണ്ണറും സി.ബി.ഐ.യുടെ മുൻ തലവനുമായിരുന്നു **അശ്വനി കുമാർ** (ജീവിതകാലം: 15 നവംബർ 1950 - 7 ഒക്ടോബർ 2020). നാഗാലാന്റിന്റെ ഗവർണ്ണറായി സേവനമനുഷ്ഠിച്ചിട്ടുള്ള ഇദ്ദേഹം 2013 ൽ കുറച്ചുകാലത്തേക്ക് മണിപ്പൂരിന്റെ ഗവർണ്ണർ സ്ഥാനവും വഹിച്ചിട്ടുണ്ട്. 2006 ഓഗസ്റ്റ് മുതൽ 2008 ജൂലൈ വരെ ഹിമാചൽ പ്രദേശിലെ ഡിജിപിയായിരുന്നു അദ്ദേഹം. 2008 ഓഗസ്റ്റ് 2 മുതൽ 2010 നവംബർ 30 വരെ ഇദ്ദേഹം സി.ബി.ഐ. ഡയറക്ടറായിരുന്നു.  

2020 ഒക്ടോബർ 7 ന് അശ്വിനികുമാർ ആത്മഹത്യ ചെയ്തു. ഷിംലയിലെ നോർത്ത് ഓക്കിലുള്ള വസതിയിൽ തൂങ്ങിമരിച്ച നിലയിൽ അദ്ദേഹം കാണപ്പെട്ടു. മരണത്തിനു മുൻപ് കുറച്ചു കാലമായി അദ്ദേഹം വിഷാദാവസ്ഥയിലായിരുന്നു.

## അവലംബം

വർഗ്ഗം:നാഗാലാ‌ൻഡ് ഗവർണർമാർ
വർഗ്ഗം:1950-ൽ ജനിച്ചവർ
വർഗ്ഗം:2020-ൽ മരിച്ചവർ
ആഷ്‌ലി ഗാർഡ്നർ

ദക്ഷിണാഫ്രിക്കൻ വംശജയായ ഒരു അമേരിക്കൻ നടിയാണ് **ആഷ്‌ലി ഗാർഡ്നർ** (ജനനം: ഏപ്രിൽ 11, 1964).  കിംഗ് ഓഫ് ദി ഹിൽ എന്ന ആനിമേഷൻ പരമ്പരയിൽ നാൻസി ഗ്രിബിൾ , ദിദി ഹിൽ  എന്നീ കഥാപാത്രങ്ങൾക്ക് അവർ ശബ്ദം നൽകി.
## അവലംബം

## പുറം കണ്ണികൾ
*
*

വർഗ്ഗം:1964-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
പുലാപ്പറ്റ

പാലക്കാട് ജില്ലയിലെ ഒരു ചെറുപട്ടണമാണ് പുലാപ്പറ്റ. കടമ്പഴിപ്പുറം ഗ്രാമപഞ്ചായത്തിലാണ് ഇത് സ്ഥിതിചെയ്യുന്നത്. ജില്ലാ ആസ്ഥാനമായ പാലക്കാട് നഗരത്തിൽ നിന്ന് ഏകദേശം 25 കിലോമീറ്റർ വടക്കുപടിഞ്ഞാറുമാറി സ്ഥിതിചെയ്യുന്ന ഈ ഗ്രാമം, പാലക്കാട്, ഒറ്റപ്പാലം, മണ്ണാർക്കാട് എന്നീ മൂന്ന് താലൂക്കുകളുടെ സംഗമസ്ഥാനമാണ്. 

ഹരിതഭംഗി നിറഞ്ഞ ഒരുപാട് സ്ഥലങ്ങൾ പുലാപ്പറ്റയിലുണ്ട്. വവ്വാലുകളുടെ പേരിൽ പ്രസിദ്ധമായ മോക്ഷത്ത് മഹാദേവക്ഷേത്രം അവയിലൊന്നാണ്. 

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ബി.ഡി. ദത്തൻ

കേരളീയനായ ചിത്രകാരനാണ് **ബി.ഡി. ദത്തൻ.**  2019 ലെ രാജാ  രവിവർമ പുരസ്‌കാരം ലഭിച്ചു. 

## ജീവിതരേഖ
ലഘുചിത്രം|കൊല്ലം ഫെസ്റ്റ് ദേശീയ പെയിന്റിംഗ് ക്യാമ്പിൽ ചിത്രരചനയിൽ
1946 നവംബർ 15ന് തിരുവനന്തപുരത്താണ് ബി. ഡി. ദത്തന്റെ ജനനം. തിരുവനന്തപുരം  സ്‌കൂൾ  ഓഫ്  ആർട്ട്‌സിൽ  ചിത്രകലയിൽ ഡിപ്ലോമ നേടിയ ബി. ഡി. ദത്തൻ തിരുവന്തപുരത്തെ ജവഹർ ബാലഭവൻ, ടൗൺ പ്ലാനിംഗ് ഡിപ്പാർട്ട്‌മെന്റ്, മ്യൂസിയം ആന്റ് സൂ, സർവ്വവിജ്ഞാനകോശം ഇൻസ്റ്റിറ്റ്യൂട്ട് എന്നിവിടങ്ങളിൽ സേവനം അനുഷ്ഠിച്ചിട്ടുണ്ട്. കേരള ലളിതകലാ അക്കാദമിയുടെ മൂന്നു ഭരണസമിതികളിൽ നിർവ്വാഹക സമിതി അംഗമായിരുന്നു. കേരള യൂണിവേഴ്‌സിറ്റി ബോർഡ് ഓഫ് സ്റ്റഡീസ് അംഗമായിരുന്നു.

## പുരസ്കാരങ്ങൾ
കേരള ലളിതകലാ അക്കാദമി ഫെലോഷിപ്പ് ലഭിച്ചിട്ടുണ്ട്.  കേരള ലളിതകലാ അക്കാദമിയുടെ സംസ്ഥാന അവാർഡ് ഏഴ് പ്രാവശ്യം നേടി.  ഗാന്ധി ലെനിൻ സെന്റിനറി സെലിബറേഷൻ അവാർഡ്, ഗാന്ധി പീസ് ഫൗണ്ടേഷൻ അവാർഡ് എന്നിവ ലഭിച്ചിട്ടുണ്ട്. നിരവധി ഏകാംഗ-സംഘ ചിത്രപ്രദർശനങ്ങൾ കേരളത്തിനകത്തും പുറത്തും നടത്തിയിട്ടുണ്ട്. ഇന്ത്യയ്ക്കകത്തും വിദേശ രാജ്യങ്ങളിലും ചിത്രശേഖരങ്ങളുണ്ട്. 2019 ലെ രാജാ  രവിവർമ പുരസ്‌കാരം ലഭിച്ചു. 

## അവലംബം


വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1946-ൽ ജനിച്ചവർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
വർഗ്ഗം:ഭാരതീയ ചിത്രകാരന്മാർ
വർഗ്ഗം:രാജാ രവിവർമ്മ പുരസ്കാര ജേതാക്കൾ
മാരി ഡു ടോയിറ്റ്

ഒരു ദക്ഷിണാഫ്രിക്കൻ ചലച്ചിത്ര നടിയാണ് **മാരി ഡു ടോയിറ്റ്.**
## കരിയർ
1962 നും 1977 നും ഇടയിൽ എട്ട് ചിത്രങ്ങളിൽ അഭിനയിച്ചു.
## ഫിലിമോഗ്രാഫി

## അവലംബം

## കൂടുതൽ വായനയ്ക്ക്

* Tomaselli, Keyan (1989). *The Cinema of Apartheid&nbsp;— Race and Class in South African Film*. Routledge (London, England; New York City, New York). .

## പുറം കണ്ണികൾ

* 

വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ലോക ബഹിരാകാശ വാരം

മനുഷ്യരാശിയുടെ അഭിവൃദ്ധിയ്ക്കും വളർച്ചയ്ക്കും ശാസ്ത്രത്തെയും സാങ്കേതിക വിദ്യയെയും ഉപയോഗിക്കുന്നതിന് അന്താരാഷ്ട്ര തലത്തിൽ ഒക്ടോബർ 4 മുതൽ 10 വരെയാണ് ലോക ബഹിരാകാശ വാരം ആഘോഷിക്കുന്നത്.  

## ചരിത്രം
1999 ഡിസംബർ 6 ന് ഐക്യരാഷ്ട്ര സംഘടനയുടെ പൊതുസഭയാണ് ലോക ബഹിരാകാശ വാരത്തെ  ആഘോഷമായി പ്രഖ്യാപിച്ചത്.  മനുഷ്യനിർമ്മിത  ഉപഗ്രഹമായ  സ്പുട്ട്നിക്ക് 1 , 1957 ഒക്ടോബർ 4 ന് വിക്ഷേപിച്ചതിൻറെയും 1967 ഒക്ടോബർ 10 ന് ബഹിരാകാശ  ഉടമ്പടിയിൽ ഒപ്പുവെച്ചതിൻറയും ഓർമ്മയ്ക്കായിട്ടാണ് ബഹിരാകാശ വാരം ആഘോഷിക്കുന്നത്. 

ലോകത്തിലെ ഏറ്റവും വലിയ  ബഹിരാകാശ ആഘോഷമാണ് ലോക ബഹിരാകാശ വാരം.  2019 ൽ 96 രാജ്യങ്ങളിലായി 8,000 ത്തിലധികം പരിപാടികളോടെ ലോക ബഹിരാകാശ വാരം ആഘോഷിച്ചു.ലോകമെമ്പാടുമുള്ള സ്ക്കൂളുകളും സർക്കാർ സ്ഥാപനങ്ങളും പ്ലാനറ്റോറിയങ്ങളും ആഘോഷങ്ങളുടെ ഭാഗമാകാറുണ്ട്.

## വാർഷിക വിഷയങ്ങൾ
വേൾഡ് സ്പേസ് വീക്ക് അസോസിയേഷൻറെ ഡയറക്ടർ ബോർഡ് ആണ് &nbsp;ഓരോ വർഷവും ലോക ബഹിരാകാശ വാരത്തിൻറെ വിഷയം തീരുമാനിക്കുന്നത്.

അപ്പോളോ 11 ൽ മനുഷ്യൻ ചന്ദ്രനിൽ കാലുകുത്തിയതിൻറെ അമ്പതാം വാർഷികതതിൻ‍റെ ഭാഗമായി "The Moon: Gateway to the Stars," എന്ന വിഷയത്തിലാണ് 2019 ലെ ആഘോഷങ്ങൾ നടന്നത്.  

2020 ലെ&nbsp; ബഹിരാകാശ വാരത്തിൻറെ വിഷയം ഉപഗ്രഹങ്ങൾ ജീവിതം മെച്ചപ്പെടുത്തുന്നു ( Satellites Improve Life ) എന്നതാണ്.2021 ലെ വിഷയം വനിതകൾ ബഹിരാകാശത്തേക്ക് ( Women in Space ) എന്നതാണ് .

## പ്രവർത്തനങ്ങളും ആചരണങ്ങളും
വേൾഡ് സ്പെയ്സ് വീക്ക് അസോസിയേഷൻ ഒരു സർക്കാരിതര ലാഭേച്ഛയില്ലാത്ത സംഘടനയാണ് (non-government, non-profit organization).ബഹിരാകാശ യാത്രികരും ഗവേഷകരുമായ നിരവധി വ്യക്തികളാണ് ഇതിൻറെ പ്രവർത്തനങ്ങളെ നിയന്ത്രിക്കുന്ന ഡയറക്ടർ ബോർഡിലുള്ളത്.ബഹിരാകാശരംഗത്ത് രാജ്യങ്ങൾ തമ്മിലുള്ള സഹകരണം വർദ്ധിപ്പുക്കുന്നതിനും ബഹിരാകാശ ശാസ്ത്ര രംഗത്തെ കുറിച്ച് പൊതു ജനങ്ങളുടെ ഇടയിൽ അവബോധം ഉണ്ടാക്കുന്നതിനുള്ള പ്രവർത്തനങ്ങളാണ് &nbsp; സംഘടന ലക്ഷ്യം വെക്കുന്നത്

കേരളത്തിലെ വാരാഘോഷ പ്രവർത്തനങ്ങൾ ഏകോപിപ്പിക്കുന്നത് വിക്രം സാരാഭായ് ബഹിരാകാശ കേന്ദ്രം ആണ്.

സ്പെയ്സ് ഇന്ത്യ  വേൾഡ് സ്പേസ് ആഴ്ചയിൽ ഇന്ത്യയുടെ മാത്രം റീജിയണൽ കോർഡിനേറ്റർ ആണ്.

## പരാമർശങ്ങൾ

## ബാഹ്യ ലിങ്കുകൾ

* ലോക ബഹിരാകാശ വാരം ഐക്യരാഷ്ട്രസഭ
* വേൾഡ് സ്പേസ് വീക്ക് വെബ്സൈറ്റ്

വർഗ്ഗം:ഒക്ടോബറിലെ വിശേഷദിനങ്ങൾ
ബിരിയാണി (ചലച്ചിത്രം)

സജിൻ ബാബു തിരക്കഥയെഴുതി സംവിധാനം ചെയ്ത 2020 ലെ മലയാള ഭാഷാ ചലച്ചിത്രമാണ് **ബിരിയാണി** .  യുഎഎൻ ഫിലിം ഹൗസ് ആണ് ചിത്രം നിർമ്മിച്ചിരിക്കുന്നത്. കനി കുസൃതി, ഷൈലജ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. റോമിൽ നടന്ന 20-ാമത് ഏഷ്യാറ്റിക് ഫിലിം ഫെസ്റ്റിവലിൽ മികച്ച ചിത്രത്തിനുള്ള നെറ്റ്പാക്ക് അവാർഡ് ഈ ചിത്രം നേടി.  ഈ ചിത്രത്തിലെ അഭിനയത്തിന് സ്‌പെയിനിലെ മാഡ്രിഡിൽ നടന്ന ഇമാജിൻ ഫിലിം ഫെസ്റ്റിവലിൽ മികച്ച രണ്ടാമത്തെ നടിക്കുള്ള പുരസ്കാരവും കനി കുസൃതിക്ക് ലഭിച്ചിട്ടുണ്ട്. 

## കഥാസാരം
രണ്ട് യുവ മുസ്ലിം സ്ത്രീകൾ നേരിടുന്ന പ്രശ്നങ്ങളെക്കുറിച്ചാണ് ബിരിയാണി എന്ന സിനിമ ചർച്ച ചെയ്യുന്നത്. തിരുവനന്തപുരത്ത് കടൽത്തീരത്തിനടുത്താണ് രണ്ട് സ്ത്രീകളും താമസിക്കുന്നത്. അവരുടെ ജീവിതത്തിൽ സംഭവിക്കുന്ന ചില ഗുരുതരമായ സംഭവങ്ങൾ അവരെ സ്ഥലം വിടാൻ പ്രേരിപ്പിക്കുന്നു.  തുടർന്നുള്ള അവരുടെ യാത്രയുടെയും അവരുടെ പോരാട്ടങ്ങളുടെയും കഥയാണ് ചിത്രം പറയുന്നത്. പ്രധാന കഥാപാത്രമായ കദീജയെ കനി കുസൃതിയും സുഹ്ര ബീവിയായി ശൈലജയും അഭിനയിച്ചിരിക്കുന്നു.

## അഭിനേതാക്കൾ

* ഖദീജയായി കനി കുസൃതി
* സുഹ്ര ബീവിയായി ഷൈലജ ജല
* എൻ‌ഐ‌എ ഓഫീസറായി അനിൽ നെടുമങ്ങാട്
* തടിയനായി ശ്യാം റെജി
* മുഹമ്മദ് ബിജിലായി സുർജിത്ത് ഗോപിനാഥ്
* ജേണലിസ്റ്റായി മിനി ഐ.ജി.
* നസീറായി തോന്നയ്ക്കൽ ജയചന്ദ്രൻ

## അവാർഡുകൾ

* 42-ാമത് മോസ്കോ ചലച്ചിത്രമേളയിലെ മികച്ച നടി.  
* റോമിലെ ഇരുപതാമത് ഏഷ്യാറ്റിക് ഫിലിം ഫെസ്റ്റിവലിലെ മികച്ച ചിത്രത്തിനുള്ള നെറ്റ്പാക് അവാർഡ്. 
* സ്‌പെയിനിലെ മാഡ്രിഡിൽ ഇമാജിൻ ഫിലിം ഫെസ്റ്റിവലിൽ മികച്ച രണ്ടാമത്തെ നടിക്കുള്ള പുരസ്കാരം. 
* ബാംഗ്ലൂർ അന്താരാഷ്ട്ര ചലച്ചിത്രമേളയിലെ മികച്ച തിരക്കഥയ്ക്കുള്ള പദ്മരാജൻ അവാർഡ്.  

## ചിത്രീകരണം
വർക്കല, തിരുവനന്തപുരം, തമിഴ്‌നാട്ടിലെ ചില സ്ഥലങ്ങൾ എന്നീ സ്ഥലങ്ങളിൽ വച്ചാണ്  ഈ സിനിമയുടെ ചിത്രീകരണം നടത്തിയത്.

## അവലംബങ്ങൾ

## പുറത്തേക്കുള്ള കണ്ണികൾ

*   
* Youtube- ൽ സിനിമയെപ്പറ്റിയുള്ള അവലോകനം 
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2020-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
ലൂയിസ് ഗ്ലുക്

അമേരിക്കൻ കവിയും ഉപന്യാസകൃത്തുമാണ് ലൂയിസ് എലിസബത്ത് ഗ്ലൂക് (; ജനനം ഏപ്രിൽ 22, 1943, മരണം ഒക്ടോബർ 13 2023). പുലിറ്റ്‌സർ സമ്മാനം, നാഷണൽ ഹ്യൂമാനിറ്റീസ് മെഡൽ, ദേശീയ പുസ്തക അവാർഡ്, നാഷണൽ ബുക്ക്  ക്രിട്ടിക്‌സ് സർക്കിൾ അവാർഡ്, ബൊളിംഗെൻ പ്രൈസ്, സാഹിത്യത്തിനുള്ള നോബൽ സമ്മാനം എന്നിവ ഉൾപ്പെടെ നിരവധി പ്രമുഖ സാഹിത്യ അവാർഡുകൾ അവർ നേടിയിട്ടുണ്ട്. 2003 മുതൽ 2004 വരെ അമേരിക്കൻ ഐക്യനാടുകളിലെ കവി പുരസ്കാര ജേതാവായിരുന്നു. 2020-ൽ സാഹിത്യത്തിനുള്ള നൊബേൽ സമ്മാനം ലഭിച്ചു."

## മരണം
2023 ഒക്‌ടോബർ 13-ന് 80-ാം വയസ്സിൽ മസാച്യുസെറ്റ്‌സിലെ കേംബ്രിഡ്ജിലെ ഭവനത്തിൽവച്ച് ക്യാൻസർ ബാധിച്ച് ഗ്ലൂക്ക് അന്തരിച്ചു. 

## കൂടുതൽ വായനയ്ക്ക്
* എൻ.ഇ സുധീർ, "ലൂയിസ് ഗ്ലുകിന്റെ കവിതകളിൽU.S. ഉണ്ടായിരിക്കാം;പക്ഷേ Us ഉണ്ടോ?", https://truecopythink.media/ne-sudheer-about-literature-nobel-winner-louise-glucks-books
* Burnside, John, *The Music of Time: Poetry in the Twentieth Century*, London: Profile Books, 2019, 
* Dodd, Elizabeth, *The Veiled Mirror and the Woman Poet: H.D., Louise Bogan, Elizabeth Bishop, and Louise Glück*, Columbia: University of Missouri Press, 1992, 
* Doreski, William, *The Modern Voice in American Poetry*, Gainesville: University Press of Florida, 1995, 
* Feit Diehl, Joanne, editor, *On Louise Glück: Change What You See*, Ann Arbor: University of Michigan Press, 2005, 
* Gosmann, Uta, *Poetic Memory: The Forgotten Self in Plath, Howe, Hinsey, and Glück*, Madison: Farleigh Dickinson University Press, 2011, 
* Morris, Daniel, *The Poetry of Louise Glück: A Thematic Introduction*, Columbia: University of Missouri Press, 2006, 
* Upton, Lee, *The Muse of Abandonment: Origin, Identity, Mastery in Five American Poets*, Lewisburg: Bucknell University Press, 1998, 
* Vendler, Helen, *Part of Nature, Part of Us: Modern American Poets*, Cambridge: Harvard University Press, 1980, 
* Zuba, Jesse, *The First Book: Twentieth-Century Poetic Careers in America*, Princeton: Princeton University Press, 2016, 
*https://www.manoramaonline.com/literature/literaryworld/2023/10/14/nobel-laureate-louis-glick-poet-passed-away-at-the-age-of-eighty.html

## പുറത്തേക്കുള്ള കണ്ണികൾ

* Louise Glück Online resources from the Library of Congress
* . Yale Collection of American Literature, Beinecke Rare Book and Manuscript Library.
## അനുബന്ധം

വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ
വർഗ്ഗം:അമേരിക്കൻ കവയിത്രികൾ
വർഗ്ഗം:1943-ൽ ജനിച്ചവർ
വർഗ്ഗം:2023-ൽ മരിച്ചവർ
ഗവ. ഹയർ സെക്കണ്ടറി സ്കൂൾ മണിയൂർ

കോഴിക്കോട് ജില്ലയിലെ മണിയൂർഗ്രാമ പഞ്ചായത്തിൽ സ്ഥിതിചെയ്യുന്ന ഒരു ഹയർ സെക്കന്ററി വിദ്യാലയമാണ് **ഗവ. ഹയർ സെക്കണ്ടറി സ്കൂൾ, മണിയൂർ**. ഈ വിദ്യാലയം വടകര വിദ്യാഭ്യാസ ഉപജില്ലയിലാണ് സ്ഥിതി ചെയ്യുന്നത്. മണിയൂർ പഞ്ചായത്ത് ഹയർസെക്കന്ററി സ്കൂൾ എന്നായിരുന്നു ഈ വിദ്യാലയത്തിന്റെ പേര്. ഇത് കേരളത്തിലെ ഒരു ഗ്രാമപഞ്ചായത്ത് നേരിട്ട് നടത്തുന്ന വിദ്യാലയങ്ങളിൽ ഒന്നായിരുന്നു. ഇപ്പോൾ പൂർണ്ണമായും സർക്കാർ വിദ്യാലയമായി. അതിനാൽ ഗവ. ഹയർ സെക്കണ്ടറി സ്കൂൾ, മണിയൂർ എന്ന് പുനർനാമകരണം ചെയ്യപ്പെട്ടു. 1996 ജൂൺ ഒന്നാം തിയ്യതിയാണ് വിദ്യാലയം പ്രവർത്തനം ആരംഭിച്ചത്.

## പൊതുവിവരങ്ങൾ

1966 ലാണ് ഈ വിദ്യാലയം സ്ഥാപിതമായത്. കോഴിക്കോട് ജില്ലയിൽ വടകര വിദ്യാഭ്യാസ ജില്ലയിലെ വടകര ഉപജില്ലയിലാണ് ഈ വിദ്യാലയം സ്ഥിതിചെയ്യുന്നത്. ഹൈസ്ക്കൂൾ, ഹയർസെക്കന്ററി എന്നിങ്ങനെ രണ്ട് വിഭാഗവും സ്ക്കൂളിൽ പ്രവർത്തിക്കുന്നു. 2020 ലെ കണക്ക് പ്രകാരം 2268 ആൺകുട്ടികളും 2068 പെൺകുട്ടികളും അടക്കം 4336 കുട്ടികൾ ഈ വിദ്യാലയത്തിൽ പഠിക്കുന്നു. 45 അദ്ധ്യാപകർ ഇവിടെ ക്ലാസുകൾ നയിക്കുന്നു.

## ചരിത്രം
വളരെ പരിമിതമായ സൗകര്യങ്ങളോടെ ആരംഭിച്ച ഈ വിദ്യാലയം 2004 ൽ ഒരു ഹയർ സെക്കന്ററി വിദ്യാലയമായി ഉയർത്തപ്പെട്ടു.  ഈ വിദ്യാലയത്തിൽ ആവശ്യമായസ്ഥലം സംഭാവനചെയ്തത് പരേതനായ ശ്രീ.ഐ.നാരായണൻ നമ്പ്യാർആണ്. പരേതനായ ശ്രീ. അപ്പുണ്ണികുറുപ്പ് മാസ്റ്റരായിരുന്നു ആദ്യത്തെ പ്രധാനാദ്ധ്യാപകൻ. സംസ്ഥാനദേശീയ മത്സരങ്ങളിൽ പ്രശസ്തമായ വിജയം കൈവരിക്കാൻ ഈ സ്ഥാപനത്തിന് കഴിഞ്ഞിടുണ്ട്. ദേശീയകായികമേളയിൽ നിരവധി തവണ സ്വർണ്ണമെഡൽ ഉൾപ്പെടെയുളള അംഗീകാരങ്ങൾ ലഭിച്ചിട്ടുണ്ട്. ശാസ്ത്രരംഗത്ത് മികച്ചപ്രവർത്തനങ്ങൾ നടത്തിയതിന് I.S.R.O യുടെ പുരസ്കാരം ലഭിച്ചിട്ടുണ്ട്.

## മാനേജ്മെന്റ്
മണിയൂർ പഞ്ചായത്തായിരുന്നു ഈ വിദ്യാലയത്തിന്റെ ഭരണം നടത്തിയിരുന്നത്. ഇപ്പോൾ ഈ വിദ്യാലയം പൂർണ്ണമായും സർക്കാർ വിദ്യാലയമായി. ഹൈസ്കൂൾ വിഭാഗത്തിന്റെ ഹെഡ് മിസ്ട്രസ് ശ്രീമതി.ഇ.എം.ശോഭനയും, ഹയർ സെക്കണ്ടറി വിഭാഗ പ്രിൻസിപ്പൾ ശ്രീ.ഇ.കെ.ജ്യോതി മാസ്റ്ററുമാണ്

## ഭൗതികസൗകര്യങ്ങൾ
ആറ് ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്.ഹയർ സെക്കണ്ടറിക്ക് 4 കെട്ടിടങ്ങളിലായി  12 ക്ലാസ് മുറികളും ഹൈസ്കൂളിന് 4 കെട്ടിടങ്ങളിലായി 23 ക്ലാസ് മുറികളുമുണ്ട്. ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി മുപ്പത്തഞ്ചോളം കമ്പ്യൂട്ടറുകളുണ്ട്. രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്.എഡ്യൂസാറ്റ് സംവിധാനവും ഹോംതിയേറ്റർ സംവിധാനവും ഉളള വിപുലമായ ഒരുസ്മാർട്ട് ക്ലാസ്റുമും ഇവിടെസജ്ജീകരിച്ചിടുണ്ട്. രണ്ട് സയൻസ് ലാബുകൾ,ലൈബ്രറി,റീഡിങ്ങ്റൂം,രണ്ട് ഏക്കർവിസ്തീർണ്ണമുളള കളിസ്ഥലം എന്നിവവിദ്യാലയത്തിലുണ്ട്. കോഴിക്കോട് ജില്ലാ പഞ്ചായത്ത് നു കീഴിൽ വിദ്യാലയ സൗരോർജ പദ്ധതിയിൽ ഈ സ്കൂൾ ഉൾപ്പെട്ടിട്ടുണ്ട്. കേരള സംസ്ഥാന സർക്കാരിന്റെ വിദ്യാഭ്യാസസ്ഥാപനങ്ങളുടെ പുനരുധാന പ്രവർത്തനങ്ങളുടെ ഭാഗമായി നവീകരിക്കുന്ന സ്കൂളുകളിൽ  ഈ വിദ്യാലയവും ഉൾപ്പെട്ടിട്ടുണ്ട്.

## പാഠ്യേതര പ്രവർത്തനങ്ങൾ

* സ്കൗട്ട് & ഗൈഡ്സ്.
* ജെ.ആർ.സി
* ബാന്റ് ട്രൂപ്പ്.
* സംഗീത പരിശീലനം
* കായിക പരിശീലനം
* സെന്റർ ഓഫ് എക്സലൻസ്.
* ക്ലാസ് മാഗസിൻ.
* വിദ്യാരംഗം കലാ സാഹിത്യ വേദി.
* ക്ലബ്ബ് പ്രവർത്തനങ്ങൾ.
* ഫിലിംക്ലബ്ബ്.

## വിദ്യാലയത്തിലേക്ക് എത്തുന്നതിനുള്ള മാർഗ്ഗങ്ങൾ
* കോഴിക്കോട് നിന്ന് 47 കി.മി. അകലം.വടകര നഗരത്തിൽ നിന്നും 10 കി.മി. അകലത്തായി വടകര മണിയൂർറോഡിൽ സ്ഥിതിചെയ്യുന്നു.വടകരയിൽ നിന്നോ പയ്യോളി, അട്ടക്കുണ്ട് പാലത്തിൽ  നിന്നോ പൊതുവാഹന സൗകര്യം ലഭ്യമാണ്.

## അവലംബം

വർഗ്ഗം:കോഴിക്കോട് ജില്ലയിലെ വിദ്യാലയങ്ങൾ
ഉക്കഡം

ഇന്ത്യൻ സംസ്ഥാനമായ തമിഴ്നാട്ടിലെ കോയമ്പത്തൂരില പ്രധാന ഭാഗമാണ് **ഉക്കടം**. കോയമ്പത്തൂരിലെ ഗാന്ധിപുരത്തെ മൂന്ന് മൊഫ്യൂസിൽ ബസ്റ്റാന്റുകളിൽ ഒന്നാണ് ഉക്കടം ബസ് സ്റ്റാൻഡ്.  പൊള്ളാച്ചി, പാലക്കാട്, പഴനി, ഉടുമലൈപേട്ടൈ, ദിണ്ടിഗൽ, തേനി, മധുര, വാളയാർ, തൃശൂർ എന്നിവിടങ്ങളിലേക്ക് പ്രാദേശിക ബസുകളും സബർബൻ ബസുകളും ലഭ്യമാണ്.  ഇവിടത്തെ മറ്റൊരു പ്രത്യേകത വലിയ കുളമാണ്.  ആയിരക്കണക്കിന് പക്ഷികളുടെ ആവാസ കേന്ദ്രമാണിത്.

=ഉക്കഡം മുനിസിപ്പാലിറ്റി=

File:Periya-Kulam-Ukkadam-Kovai.JPG|Ukkadam Tank
File:Ukkadam bypass.jpg|Sungam - Ukkadam bypass road
File:Ukkadam-sungam bridge.jpg|Sungam - Ukkadam bypass bridge
File:Sungam-ukkadam bypass 1.jpg|Ukkadam bypass
File:Ukkadam big lake.jpg|Ukkadam-Valankulam Lake
File:CSI church and LIC building, Coimbatore.jpg|A view of CSI Church and LIC building, Ukkadam lake is in the foreground


=ഉക്കഡം കുളം=
ഉക്കഡത്ത് സ്ഥിതിചെയ്യുന്ന വലിയ തടാകമാണ് ഉക്കടം തടാകം.  1.295 കിലോമീറ്റർ 2 (0.500 ചതുരശ്ര മൈൽ) വിസ്തൃതിയുള്ള ഇതിന് ശരാശരി 5.82 മീറ്റർ (19.1 അടി) ആഴമുണ്ട്. 2010 ൽ കോയമ്പത്തൂർ കോർപ്പറേഷൻ തമിഴ്‌നാട് സർക്കാരിന്റെ പൊതുമരാമത്ത് വകുപ്പിൽ നിന്ന് ഈ കുളം 90 വർഷത്തെ പാട്ടത്തിന് ഏറ്റെടുത്തു.

=ഉദ്ധരണികൾ=

വർഗ്ഗം:കോയമ്പത്തൂർ
സിംഗാനല്ലൂർ

ഇന്ത്യയിലെ തമിഴ്നാട്ടിലെ ഒരു മുനിസിപ്പാലിറ്റിയാണ് കോയമ്പത്തൂർ.  കോയമ്പത്തൂർ കോർപ്പറേഷനിൽ 5 പ്രധാന മുനിസിപ്പാലിറ്റികൾ ഉൾപ്പെടുന്നു, അതിലൊരു മുനിസിപ്പാലിറ്റിയാണ് **സിംഗാനല്ലൂർ**.  കോയമ്പത്തൂർ സംസ്ഥാനത്തെ ഏറ്റവും വലിയ മുനിസിപ്പാലിറ്റിയാണിത്.  കോയമ്പത്തൂരിലെ സിംഗനല്ലൂർ (നിയമസഭാ മണ്ഡലം) മണ്ഡലവും ഇവിടെയാണ്.  മുൻ മുഖ്യമന്ത്രി ശ്രീ കരുണാനിധി സിംഗനല്ലൂരിൽ കുറച്ചുകാലം താമസിച്ചിരുന്നു.

=സിംഗനാല്ലൂർ കുളം=
തമിഴ്‌നാട് മുഖ്യമന്ത്രി ശ്രീ ജയലളിതയുടെ ഭരണകാലത്താണ് കുളത്തിന്റെ അറ്റകുറ്റപ്പണികൾക്ക് വൻതോതിൽ ധനസഹായം ലഭിച്ചത്.  പത്തൊൻപതാം നൂറ്റാണ്ടിന്റെ അവസാനത്തിൽ കോയമ്പത്തൂരിലെ കുളത്തിനടുത്ത് പ്ലേഗ് എന്ന മാരകമായ പ്ലേഗ് പടർന്നു.  രോഗം ഭേദമാക്കുന്നതിനായി നിർമ്മിച്ച ബ്ലെയ്ക്ക് മറിയമ്മൻ ക്ഷേത്രം ഈ കുളത്തിനടുത്താണ് സ്ഥിതി ചെയ്യുന്നത്.

=ജനസംഖ്യ=
2001 ലെ സെൻസസ് പ്രകാരം സിംഗനല്ലൂർ മുനിസിപ്പാലിറ്റിയിൽ 8,32,402 ജനസംഖ്യയുണ്ട്.  ഇതിൽ 53% പുരുഷന്മാരും 47% സ്ത്രീകളുമാണ്, ഇത് 1991 ലെ ദേശീയ സെൻസസിനെ അപേക്ഷിച്ച് 43.02% കൂടുതലാണ്.  കോയമ്പത്തൂരിലെ മൊത്തം ജനസംഖ്യ 42,24,106 ആണെന്ന് കോർപ്പറേഷന്റെ വെബ്‌സൈറ്റ് പറയുന്നു.
 
=ബസ് സ്റ്റാൻഡ്=
കോയമ്പത്തൂർ കോർപ്പറേഷനിൽ സ്ഥിതിചെയ്യുന്ന 10 ബസ് സ്റ്റാൻഡുകളിൽ ഒന്നാണിത്.  ഇവിടെയാണ് തമിഴ്‌നാട്ടിലെ സബർബൻ ബസുകൾ പോകുന്നത്.  ഇവിടെ

* TNSTC - KUMBAKONAM
* TNSTC - MADURAI
* TNSTC -COIMBATORE
* TNSTC - TIRUNELVELI
* MTC - COIMBATORE
തമിഴ്‌നാട് ഗതാഗതത്തിന് വേണ്ടി ബസുകൾ സർവീസ് നടത്തുന്നുണ്ട്. കൂടാതെ പ്രാദേശിക സേവനങ്ങൾ മുനിസിപ്പൽ ട്രാൻസ്പോർട്ട് കോർപ്പറേഷൻ - കോയമ്പത്തൂർ നൽകുന്നു.  സിംഗനല്ലൂർ ബസ് സ്റ്റാൻഡിൽ നിന്ന് നാഗർകോയിൽ, കന്യാകുമാരി, മാർത്തണ്ഡം, തിരുനെൽവേലി, തൂത്തുക്കുടി, തിരുചേന്ദൂർ, കോവിൽപട്ടി, എർവാഡി, വള്ളിയൂർ കോർട്ടല്ലം, രാജപാളയം, വിരുദുനഗർ, രാമേശ്വരം, രാമനാഥപുരം, മസുരൈ തമ്പമ്പാല.

=ഉദ്ധരണികൾ=
* കോയമ്പത്തൂർ കോർപ്പറേഷൻ
* www.coimbatorecorporation.com
പീളമേഡ്

കോയമ്പത്തൂരിന്റെ പ്രാന്തപ്രദേശമാണ് പീലമേഡു.  കോയമ്പത്തൂർ വിമാനത്താവളം ഇവിടെയുണ്ട്.  നെയ്ത്തുകാർ, വെറ്റ് മില്ലുകൾ, അച്ചുകൾ, ഇലക്ട്രോണിക്സ് / പമ്പിംഗ് ഫാക്ടറികൾ എന്നിവ ഇവിടെ ധാരാളം.  വിദ്യാഭ്യാസപരമായി കോയമ്പത്തൂർ ആസ്ഥാനമായി പ്രവർത്തിക്കുന്ന ഇവിടെ നിരവധി മെഡിക്കൽ, എഞ്ചിനീയറിംഗ്, ആർട്സ്, സയൻസ് കോളേജുകളും മികച്ച സ്കൂളുകളും ഉണ്ട്.  മെഡിക്കൽ കോളേജ് ആശുപത്രിയും കോയമ്പത്തൂർ സെന്റർ ആശുപത്രിയും ഇവിടെയുണ്ട്.  ഹിന്ദു ഭൂരിപക്ഷ പ്രദേശത്ത് മറിയമ്മൻ ക്ഷേത്രം, കരിവരതരാജ പെരുമാൾ ക്ഷേത്രം, അഞ്ജനേയർ ക്ഷേത്രം, അഖിലന്ദേശ്വരി ക്ഷേത്രം എന്നിവ ഉൾപ്പെടുന്നു.

കോഡിച്ചിയ കാമ്പസ്, കോയമ്പത്തൂർ ജില്ലാ ചെറുകിട സംരംഭകരുടെ അസോസിയേഷൻ സമുച്ചയം ഈ പ്രദേശത്താൺ.

=ഗതാഗതം=
ദേശീയപാത 47 പീലമേഡുവിലൂടെ കടന്നുപോകുന്നു.  പീലമേഡുവിൽ ഒരു റെയിൽവേ സ്റ്റേഷനുമുണ്ട്.

=വിദ്യാഭ്യാസ സ്ഥാപനങ്ങൾ=
* PSG കോളേജ് ഓഫ് ടെക്നോളജി
* സർവാസന സ്കൂൾ
* പുഷ്പം.  സി.  കോ.  കോളേജ് ഓഫ് മെഡിസിൻ
* കൃഷ്ണമൽ കോളേജ്

=ഉദ്ധരണികൾ=

തമിഴ്‌നാട് ഗവർണറെക്കുറിച്ചുള്ള കുറിപ്പ്".  തമിഴ്‌നാട് സർക്കാർ (2015).  ശേഖരിച്ചത് നവംബർ 3, 2015.

തമിഴ്‌നാട് മുഖ്യമന്ത്രിയെക്കുറിച്ചുള്ള കുറിപ്പ്".  തമിഴ്‌നാട് സർക്കാർ.  ശേഖരിച്ചത് നവംബർ 3, 2015.
ബോത്തനൂർ

ഇന്ത്യയിലെ തമിഴ്‌നാട് സംസ്ഥാനത്തെ കോയമ്പത്തൂർ നഗരത്തിന്റെ തെക്കൻ മേഖലയിലെ ഒരു മുനിസിപ്പാലിറ്റിയാണ് പോദാനൂർ.  നഗരത്തിൽ ധാരാളം ട്രെയിൻ തൊഴിലാളികളും ധാരാളം ഫാക്ടറി തൊഴിലാളികളുമുണ്ട്.  കുറിച്ചി, കുനിയാമത്തൂർ, വെല്ലലൂർ മുനിസിപ്പാലിറ്റി, ചെട്ടിപാളയം മുനിസിപ്പാലിറ്റി എന്നിവയാണ് സമീപം.  നഗരത്തിന്റെ ചരിത്രം ബ്രിട്ടീഷ് ഭരണകാലത്താണ്.  1862 മുതൽ റെയിൽവേ സ്റ്റേഷൻ പ്രവർത്തിക്കുന്നു.

=ചരിത്രം=
പാലക്കാട് പാസ് നിറയ്ക്കുന്ന തണുത്ത വായു ലഭിക്കുന്നതിനാൽ ഇംഗ്ലീഷുകാർ ഇതിനെ ദരിദ്രരുടെ ഫീഡർ എന്ന് വിളിച്ചു.  അങ്ങനെ അവർ തങ്ങളുടെ കോളനിയും കോയമ്പത്തൂരിലെ ആദ്യത്തെ റെയിൽവേ സ്റ്റേഷനും ഇവിടെ സ്ഥാപിച്ചു.  റെയിൽവേ സ്റ്റേഷനു പുറമേ കേരളത്തിനും കോംഗോയ്ക്കും റെയിൽ‌വേ ലൈനായി ഇത് സ്ഥാപിക്കപ്പെട്ടു.  കോയമ്പത്തൂർ, പാലക്കാട് റെയിൽവേ സ്റ്റേഷനുകളുടെ നിർമ്മാണത്തിനുശേഷം ബോത്താനൂർ റെയിൽവേ സ്റ്റേഷന്റെ പ്രാധാന്യം നഷ്ടപ്പെട്ടു.  എന്നിരുന്നാലും, ഇന്നും അത് ഒരു പ്രധാന തുടർച്ചയായ മീറ്റിംഗായി കണക്കാക്കപ്പെടുന്നു.  റെയിൽവേ ഇൻഫർമേഷൻ ആന്റ് ടെലികമ്മ്യൂണിക്കേഷൻ വർക്ക്‌ഷോപ്പ്, എവറസ്റ്റ് റൂഫ്സ്, ജി.സി.  ഡി.  വെയ്‌ലർ, ചന്ദ്രിക സോപ്പ് മാനുഫാക്ചറിംഗ് കമ്പനി, നിരവധി ചെറുകിട മൈക്രോ ഫാക്ടറികൾ എന്നിവിടങ്ങളിൽ സ്ഥിതിചെയ്യുന്നു.

=ആശുപത്രികൾ=
* ജിഡി ആശുപത്രി
* ആശുപത്രിയിൽ തുടരുക
* സെന്റ് മേരീസ് ആശുപത്രി
* ബാലാജി ആശുപത്രി
* അബ്രാമി ആശുപത്രി
* റൈം ആശുപത്രി
* കനപതി നഴ്സിംഗ് ഹോം

=ഉദ്ധരണികൾ=
* കോയമ്പത്തൂർ കോർപ്പറേഷൻ
ലോകഭക്ഷ്യപദ്ധതി

ഐക്യരാഷ്ട്രസഭയുടെ ഒരു ശാഖയായ **ലോക ഭക്ഷ്യ പദ്ധതി**  **(ഡബ്ള്യു.എഫ്.പി)** ലോകത്തിലെ ഏറ്റവും വലിയ മാനുഷികോപകാര സംഘടനയാണ്. ആഗോളമായി വിശപ്പിനെ നേരിടലും ഭക്ഷ്യ സുരക്ഷ ഉറപ്പാക്കലുമാണ് ഈ സംഘടനയുടെ പ്രധാനപരിപാടികൾ.  ഓരോ വർഷവും 83 രാജ്യങ്ങളിലായി ശരാശരി 91.4 ദശലക്ഷം ആളുകൾക്ക് സംഘടന ഭക്ഷ്യസഹായം നൽകുന്നുണ്ട്. റോമിലെ ആസ്ഥാനമുള്ള ഇവർക്ക് ലോകമെമ്പാടുമുള്ള 80 ലധികം രാജ്യങ്ങളിൽ ഓഫീസുകൾ ഉണ്ട്. അവരവർക്കും കുടുംബത്തിനും ആവശ്യമായ ഭക്ഷണം ഉൽ‌പാദിപ്പിക്കാനോ നേടാനോ കഴിയാത്ത ആളുകളെ സഹായിക്കാനാണ് ഡബ്ല്യുഎഫ്‌പി പ്രവർത്തിക്കുന്നത്. ഇത് ഐക്യരാഷ്ട്ര വികസന ഗ്രൂപ്പിലെ അംഗവും അതിന്റെ എക്സിക്യൂട്ടീവ് കമ്മിറ്റിയുടെ ഭാഗവുമാണ്. 2020 ൽ ലോക ഭക്ഷ്യ പദ്ധതിക്ക് സമാധാനത്തിനുള്ള നോബൽ സമ്മാനം ലഭിച്ചു.

## എക്സിക്യൂട്ടീവ് ഡയറക്ടർമാരുടെ പട്ടിക
ലോക ഭക്ഷ്യ പദ്ധതിയുടെ എക്സിക്യൂട്ടീവ് ഡയറക്ടറായി ചുമതലയേറ്റവരുടെ കാലക്രമ പട്ടിക ചുവടെ: 

# അഡെകെ ഹെൻഡ്രിക് ബോർ‌മ   (മെയ് 1962 - ഡിസംബർ 1967)
# സുശീൽ കെ. ദേവ്   (ജനുവരി 1968 - ഓഗസ്റ്റ് 1968) (അഭിനയം)
# ഫ്രാൻസിസോ അക്വിനോ  (ജൂലൈ 1968 - മെയ് 1976)
# തോമസ് സി.എം റോബിൻസൺ  (മെയ് 1976 - ജൂൺ 1977 അഭിനയം; ജൂലൈ 1977 - സെപ്റ്റംബർ 1977)
# ഗാർസൺ എൻ. വോഗൽ  (ഒക്ടോബർ 1977 - ഏപ്രിൽ 1981)
# ബെർണാർഡോ ഡി അസെവെഡോ ബ്രിട്ടോ   (മെയ് 1981 - ഫെബ്രുവരി 1982) (അഭിനയം)
# ജുവാൻ ഫെലിപ്പ് യെരിയാർട്ട്  (ഫെബ്രുവരി 1982 - ഏപ്രിൽ 1982) (അഭിനയം)
# ജെയിംസ് ഇൻഗ്രാം   (ഏപ്രിൽ 1982 - ഏപ്രിൽ 1992)
# കാതറിൻ ബെർട്ടിനി   (ഏപ്രിൽ 1992 - ഏപ്രിൽ 2002)
# ജെയിംസ് ടി. മോറിസ്   (ഏപ്രിൽ 2002 - ഏപ്രിൽ 2007)
# ജോസെറ്റ് ഷീരൻ   (ഏപ്രിൽ 2007 - ഏപ്രിൽ 2012)
# എർതാരിൻ കസിൻ   (ഏപ്രിൽ 2012 - ഏപ്രിൽ 2017)
# ഡേവിഡ് ബിയസ്ലി   (ഏപ്രിൽ 2017–)

## ഇതും കാണുക

* ഭക്ഷ്യ സുരക്ഷ

## കുറിപ്പുകൾ

### അടിക്കുറിപ്പുകൾ

### അവലംബം

## പുറത്തേക്കുള്ള കണ്ണികൾ

*  World Food Programme
* World Food Programme on Nobelprize.org

വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:അന്താരാഷ്ട്ര മെഡിക്കൽ, ആരോഗ്യ സംഘടനകൾ
ഗാന്ധിപുരം, കോയമ്പത്തൂർ

ഇന്ത്യൻ സംസ്ഥാനമായ തമിഴ്‌നാട്ടിലെ കോയമ്പത്തൂർ കോർപ്പറേഷനിലെ ഒരു മുനിസിപ്പാലിറ്റിയാണ് **ഗാന്ധിപുരം**.  കോയമ്പത്തൂരിലെ ഏറ്റവും പ്രധാനപ്പെട്ട വാണിജ്യ കേന്ദ്രങ്ങളിലൊന്നാണിത്. ഒരുകാലത്ത് റെസിഡൻഷ്യൽ ഏരിയയായി കണക്കാക്കപ്പെട്ടിരുന്ന ഇത് ഇപ്പോൾ നഗരത്തിലെ ഒരു പ്രധാന വാണിജ്യ മേഖലയാണ്.  നഗരമധ്യമായതിനാൽ ബിസിനസ്സ്, വിനോദം, നഗരത്തിലെ ബസ് സർവീസ് എന്നിവയുടെ കേന്ദ്രമായി ഇത് പ്രവർത്തിക്കുന്നു.
=ഭൂമിശാസ്ത്രം=
കോയമ്പത്തൂർ വിമാനത്താവളത്തിൽ നിന്ന് 14 കിലോമീറ്റർ അകലെയാണ് ഗാന്ധിപുരം സ്ഥിതിചെയ്യുന്നത്, സിറ്റി റെയിൽവേ സ്റ്റേഷനിൽ നിന്നും 3 കിലോമീറ്റർ അകലെയും  നോർത്ത് കോയമ്പത്തൂർ ജംഗ്ഷനിൽ നിന്നും 5 കിലോമീറ്ററും.  പ്രാദേശിക ബസ് സർവീസുകൾ കോയമ്പത്തൂരിലെ പല ഭാഗങ്ങളുമായി ബന്ധിപ്പിച്ചിരിക്കുന്നു.

=സാമ്പത്തിക ശാസ്ത്രം=
കോയമ്പത്തൂർ നഗരത്തിലെ ഏറ്റവും വലിയ വ്യാപാര കേന്ദ്രമാണ് ഗാന്ധിപുരം.  കോയമ്പത്തൂരിലും പരിസരത്തുമുള്ള നിരവധി ഫാക്ടറികളുടെ കോർപ്പറേറ്റ് ഓഫീസുകൾ ഗാന്ധിപുരത്ത് സ്ഥിതിചെയ്യുന്നു.  കോയമ്പത്തൂരിലെ രണ്ടാമത്തെ വലിയ ഷോപ്പിംഗ് മാളാണ് ഗാന്ധിപുരത്തെ ക്രോസ്കട്ട് റോഡ്.

=ജനസംഖ്യ=
2011 ലെ സെൻസസ് പ്രകാരം ഗാന്ധിപുരം മുനിസിപ്പാലിറ്റിയുടെ ആകെ ജനസംഖ്യ 4,13,769 ആണ്.  2001 ലെ സെൻസസിനേക്കാൾ ഇത് 8.38% കൂടുതലാണ്, ജോലിക്കായി പുറം ജില്ലകളിൽ നിന്ന് കോയമ്പത്തൂരിലേക്ക് ആളുകൾ വരുന്നത് കാരണം.  2021 ഓടെ ജനസംഖ്യ 9.59 ശതമാനം വർദ്ധിച്ച് 700,000 ദശലക്ഷമായി ഉയരുമെന്ന് പഠന റിപ്പോർട്ട്.  ജനസംഖ്യയുടെ 54.12% പുരുഷന്മാരും സ്ത്രീകളിൽ 55.88% ഉം ആണ്.

## ചിത്രശാല

File:VOCBirds.jpg| VOC പാർക്ക്
File:VOCFountain.jpg | VOC പാർക്ക്
File:Rajaji Statue Gandhipuram-Coimbatore.jpg | രാജാജി പ്രതിമ
File:Anna statue, gandhipuram 2.jpg | അണ്ണാ പ്രതിമ

=അവലംബം=
ഓഗർ പ്രഭാവം

ഒരു ഭൌതിക പ്രതിഭാസമാണ് **ഓഗർ പ്രഭാവം**. അതനുസരിച്ച്,  ഒരു ആറ്റത്തിന്റെ ആന്തരിക-ഷെല്ലിലെ ഒഴിവ് നികത്തുന്ന സമയം അതേ ആറ്റത്തിൽ നിന്ന് ഒരു ഇലക്ട്രോൺ പുറന്തള്ളപ്പെടും. ഒരു കോർ ഇലക്ട്രോൺ നീക്കംചെയ്യുമ്പോൾ, ഉണ്ടാകുന്ന ഒഴിവ്, ഉയർന്ന  ഊർജ്ജനിലയിൽ നിന്നുള്ള ഒരു ഇലക്ട്രോൺ അതേ ഒഴിവിലേക്ക് വീഴുന്നതിന് കാരണമാകുന്നു. അതിന്റെ ഫലമായി ഊർജ്ജം ഉത്സർജ്ജിക്കപ്പെടുന്നു. മിക്കപ്പോഴും ഈ ഊർജ്ജം പുറത്തുവിടുന്ന ഫോട്ടോണിന്റെ രൂപത്തിൽ ആയിരിക്കും. ഈ ഊർജ്ജത്തെ ഇലക്ടോണിലേക്ക് കൈമാറ്റം ചെയ്യുവാനും സാധിക്കുന്നു. ആ ഇലക്ട്രോൺ ആ ആറ്റത്തിൽ നിന്നും പുറന്തള്ളപ്പെടുന്നു.  പുറന്തള്ളപ്പെട്ട ഈ രണ്ടാമത്തെ ഇലക്ട്രോണിനെ ഓഗർ ഇലക്ട്രോൺ എന്ന് വിളിക്കുന്നു.

## പ്രഭാവം
1922 ലാണ് ലിസ് മീറ്റ്നർ ആദ്യമായി ഈ പ്രഭാവം കണ്ടെത്തിയത്. താമസിയാതെ പിയറി വിക്ടർ ഓഗർ സ്വതന്ത്രമായി ഈ പ്രഭാവത്തെപ്പറ്റി കണ്ടെത്തി. ശാസ്ത്ര സമൂഹത്തിൽ ഇത് കണ്ടെത്തിയതിന്റെ ബഹുമതിയും അദ്ദേഹത്തിന് ലഭിച്ചു.

ഓഗർ ഇലക്ട്രോണിന്റെ പുറന്തള്ളപ്പെടുമ്പോഴുള്ള ഗതികോർജ്ജം, ഒഴിവുസ്ഥാനത്തുള്ള പ്രാരംഭ ഇലക്ട്രോണിക സംക്രമണത്തിന്റെ ഊർജ്ജത്തിന്റെയും ഓഗർ ഇലക്ട്രോൺ പുറന്തള്ളപ്പെട്ട ഇലക്ട്രോൺ ഷെല്ലിന്റെ അയോണീകരണ ഊർജ്ജത്തിന്റെയും  വ്യത്യാസത്തിന് തുല്യമാണ്. ഈ ഊർജ്ജ നിലകൾ ആറ്റത്തിന്റെ തരത്തെയും ആറ്റം സ്ഥിതിചെയ്യുന്ന രാസ പരിസ്ഥിതിയെയും ആശ്രയിച്ചിരിക്കുന്നു.

ഓഗർ ഇലക്ട്രോൺ സ്പെക്ട്രോസ്കോപ്പിയിൽ എക്സ്-കിരണങ്ങൾ അല്ലെങ്കിൽ ഊർജ്ജമേറിയ ഉത്തേജിത ഇലക്ട്രോണുകൾ ഉപയോഗിച്ച് ഒരു സാമ്പിളിൽ കൂട്ടിമുട്ടിച്ച്  ആഗർ ഇലക്ട്രോണുകളുടെ ഉത്സർജ്ജനം ഉൾപ്പെടുന്നു. കൂടാതെ ആഗർ ഇലക്ട്രോണുകളുടെ ഉത്സർജ്ജനത്തിന്റെ ഫലമായി ഉണ്ടായ ഓഗർ ഇലക്ട്രോണുകളുടെ ഊ‍‍ർജ്ജത്തിന്റെ തീവ്രതയും അളക്കുന്നു. തദ്ഫലമായുണ്ടാകുന്ന സ്പെക്ട്രം ഉപയോഗിച്ച് പുറത്തുവിടുന്ന ആറ്റങ്ങളുടെ ഐഡന്റിറ്റിയും അവയുടെ പരിസ്ഥിതിയെക്കുറിച്ചുള്ള ചില വിവരങ്ങളും നിർണ്ണയിക്കാനാകും.

അർദ്ധചാലകങ്ങളിൽ സംഭവിക്കുന്ന സമാനമായ ഓഗർ പ്രഭാവമാണ് ആഗർ പുനസംയോജനം (Auger Recombination). അതനുസരിച്ച് ഒരു ഇലക്ട്രോൺ, ഇലക്ട്രോൺ ഹോൾ (ഇലക്ട്രോൺ-ഹോൾ ജോഡി) എന്നിവയ്ക്ക് പുനഃസംയോജിച്ച് ഇലക്ട്രോൺ രൂപത്തിൽ ഊർജ്ജത്തെ ചാലക ബാൻഡിന് നൽകാൻ കഴിയും. അത് ചാലക ബാൻഡിന്റെ ഊർജ്ജം വർദ്ധിപ്പിക്കുന്നു. ഇതിന്റെ വിപരീത ഫലത്തെ ഇംപാക്ട് അയോണൈസേഷൻ എന്ന് വിളിക്കുന്നു.

ഓഗർ പ്രഭാവം ഡിഎൻ‌എ പോലുള്ള ജൈവ തന്മാത്രകളെ സ്വാധീനിക്കും. ഡിഎൻ‌എയുടെ ഘടക ആറ്റങ്ങളുടെ K-ഷെൽ അയോണീകരണത്തെ തുടർന്ന്, ഓഗർ ഇലക്ട്രോണുകൾ പുറന്തള്ളപ്പെടുന്നത് അതിലെ പഞ്ചസാര-ഫോസ്ഫേറ്റ് നട്ടെല്ലിന് കേടുപാടുകൾ വരുത്തുന്നു.
## കണ്ടെത്തൽ
ചാൾസ് ഡ്രമ്മണ്ട് എല്ലിസ് എന്ന ബ്രിട്ടീഷ് ഭൗതികശാസ്ത്രജ്ഞനുമായിച്ചേർന്ന്  ഓസ്ട്രിയൻ-സ്വീഡിഷ് ഭൗതികശാസ്ത്രജ്ഞനായ  ലിസ് മീറ്റ്നർ ന്യൂക്ലിയർ ബീറ്റ ഇലക്ട്രോണുകൾ നിരീക്ഷിക്കുകയും *ഓഗർ എമിഷൻ പ്രക്രിയ* 1922 ൽ റിപ്പോർട്ട് പ്രസിദ്ധീകരിക്കുകയും ചെയ്തു.

ഫ്രഞ്ച് ഭൗതികശാസ്ത്രജ്ഞനായ പിയറി വിക്ടർ ഓഗർ, 1923-ൽവിൽസൺ ക്ലൗഡ് ചേംബർ പരീക്ഷണത്തെ വിശകലനം ചെയ്ത ശേഷം ഇത് സ്വതന്ത്രമായി കണ്ടെത്തി.  വാതക കണങ്ങളെ അയോണീകരിക്കാനും ഫോട്ടോ ഇലക്ട്രിക് ഇലക്ട്രോണുകൾ നിരീക്ഷിക്കാനും ഉയർന്ന ഊർജ്ജമുള്ള എക്സ് കിരണങ്ങൾ പ്രയോഗിച്ചു. പതന ഫോട്ടോണിന്റെ ആവൃത്തിയോട് വിഭിന്നമായ ഇലക്ട്രോൺ ട്രാക്കുകളുടെ നിരീക്ഷണം, ഇലക്ട്രോൺ അയോണീകരണത്തിന് ഹേതുവായത് വികിരണരഹിത സംക്രമണത്തിൽ നിന്നുള്ള ആന്തരിക പരിവർത്തനമാണെന്ന് കണ്ടെത്താനിടയായി. കൂടുതൽ അന്വേഷണങ്ങൾ, അടിസ്ഥാന ക്വാണ്ടം ബലതന്ത്രം, സംക്രമണ നിരക്ക് / സംക്രമണ സാദ്ധ്യതാ കണക്കുകൂട്ടലുകൾ എന്നിവ ഉപയോഗിച്ചുള്ള സൈദ്ധാന്തിക പ്രവർത്തനങ്ങൾ, ആന്തരിക പരിവർത്തന പ്രഭാവത്തേക്കാൾ വികിരണരഹിതമായ പ്രഭാവമാണെന്ന് തെളിയിച്ചു.

## അവലംബം

വർഗ്ഗം:കണികാഭൗതികം
ഉക്കടം തടാകം

തമിഴ്നാട്ടിൽ കോയമ്പത്തൂരിലെ ഉക്കടത്ത് സ്ഥിതിചെയ്യുന്ന തടാകമാണ് **ഉക്കടം തടാകം** ( തമിഴ് : **ഉക്കടം പെരിയകുളം** ). ഇതിന്   വിസ്തീർണ്ണവും ശരാശരി  ആഴവും ഉണ്ട്. 2010 ൽ കോയമ്പത്തൂർ കോർപ്പറേഷൻ തമിഴ്‌നാട് സർക്കാരിന്റെ പൊതുമരാമത്ത് വകുപ്പിൽ നിന്ന് 90 വർഷത്തെ പാട്ടത്തിന് ഏറ്റെടുത്തതാണ് ഈ തടാകം.

## ഹൈഡ്രോഗ്രഫി
നൊയ്യാൽ നദിയിൽ നിന്ന് ഉത്ഭവിക്കുന്ന കനാലുകളാണ് തടാകത്തിലേക്ക് വേണ്ട ജലം നൽകുന്നത്. വടക്ക് മുകളിലായി സ്ഥിതിചെയ്യുന്ന സെൽവചിന്തമണി തടാകത്തിൽ നിന്നും ഈ തടാകത്തിലേക്ക് വെള്ളം ലഭിക്കുകയും ചെയ്യുന്നു. തടാകത്തിന് വലങ്കുളം തടാകവുമായി ബന്ധിപ്പിക്കുന്ന ഒരു ഔട്ട്‌ലെറ്റ് ഉണ്ട്. തടാകത്തിന്റെ തെക്ക് ഭാഗത്ത് സ്ഥിതിചെയ്യുന്ന നാല് സ്ല്യൂസ് ഗേറ്റുകളിലൂടെ വെള്ളം പുറന്തള്ളാം.
## ജന്തുജാലം
2003-04 ൽ നടത്തിയ ഒരു പഠന പ്രകാരം ഈ തടാകത്തിൽ 36 തരം സൂപ്ലാങ്ടൺ ഉണ്ടായിരുന്നു. 8 തരം പ്രോട്ടോസോവയും 6 തരം റോട്ടിഫെറയും കാണപ്പെട്ടു.  ഇത് തടാകത്തിലെ യൂട്രോഫിക്കേഷനിലും വർദ്ധനവുണ്ടാക്കി. സൂപ്ലാങ്കടണിന്റെ സ്പീഷിസ് വൈവിധ്യ സൂചിക ഒരുവർഷത്തിൽ 1.74 മുതൽ 3.63 വരെയാണ് . വർഷത്തിൽ ഏറ്റവും കൂടുതൽ കാണുന്നത് വേനൽക്കാലം ആരംഭിക്കുന്നതിനുമുൻപും തെക്ക്-പടിഞ്ഞാറൻ മൺസൂണിന്റെ അവസാനത്തിലുമാണ്. 

2013 ൽ നടത്തിയ പക്ഷി വൈവിധ്യത്തെക്കുറിച്ചുള്ള പഠനമനുസരിച്ച് 20 കുടുംബങ്ങളിൽ നിന്നായി 48 ഇനം പക്ഷിജാലം രേഖപ്പെടുത്തിയിട്ടുണ്ട്. വേനൽക്കാലം ആരംഭിക്കുന്നതിന് മുമ്പുള്ള മാർച്ചിലാണ് ഏറ്റവും കൂടുതൽ പക്ഷി സ്പീഷീസുകൾ രേഖപ്പെടുത്തിയിട്ടുള്ളത്. ശൈത്യകാലമായ നവംബർ, ഡിസംബർ മാസങ്ങളിലാണ് ഏറ്റവും കുറവ്. ജനുവരി, ഫെബ്രുവരി മാസങ്ങളിലാണ് ഏറ്റവും കൂടുതൽ പക്ഷികളുടെ എണ്ണം രേഖപ്പെടുത്തിയിട്ടുള്ളത്. മുങ്ങാങ്കോഴികൾ, വർണ്ണക്കൊക്കുകൾ, പർപ്പിൾ മൂർഹെൻ എന്നിവയടക്കം വിവിധയിനം പക്ഷികളെ ഈ തടാകത്തിൽ കാണാം.

## മീൻപിടുത്തം
മത്സ്യബന്ധനം നടത്തുന്നത് പ്രാദേശിക മത്സ്യത്തൊഴിലാളികളാണ്. 2000 കളിൽ തടാകത്തിൽ നടന്ന കയ്യേറ്റങ്ങളും, തടാകത്തിലേക്ക് വന്നുചേരുന്ന മലിനജലവും തടാകത്തിലെ മത്സ്യസമ്പത്തിനെ സാരമായി ബാധിച്ചു. ആരോഗ്യകരമായ മത്സ്യങ്ങളുടെ എണ്ണം ഉറപ്പുവരുത്തുന്നതിനായി തടാകം വൃത്തിയാക്കണമെന്ന് പ്രാദേശിക മത്സ്യത്തൊഴിലാളികൾ അഭ്യർത്ഥിച്ചു.

## പാരിസ്ഥിതിക ആശങ്കകൾ
നഗരത്തിൽ നിന്ന തടാകത്തിലേക്ക് വന്നുചേരുന്ന മലിനജലത്തിലടങ്ങിയിരിക്കുന്ന മാലിന്യങ്ങൾ മൂലം തടാകം മലിനമാക്കപ്പെട്ട അവസ്ഥയിലായിരുന്നു.  കോയമ്പത്തൂർ കോർപ്പറേഷൻ 2010 ൽ തടാകത്തിലെ കയ്യേറ്റങ്ങൾ ഒഴിപ്പിക്കാനും മാലിന്യം നീക്കം ചെയ്യാനുമുള്ള പദ്ധതി രൂപീകരിച്ചു. കോർപ്പറേഷൻ പുറത്തുനിന്നുള്ള ഉപദേഷ്ടാക്കളെ നിയമിക്കുകയും തടാകത്തിന്റെ വികസനത്തിനായി പൊതു-സ്വകാര്യ-പങ്കാളിത്ത മാതൃക നിർദ്ദേശിക്കുകയും ചെയ്തു.  2013 ൽ എൻ‌ജി‌ഒ സിരുതുലി, റസിഡന്റ്സ് അവയർനെസ് അസോസിയേഷൻ ഓഫ് കോയമ്പത്തൂർ, വിജയലക്ഷ്മി ചാരിറ്റബിൾ ട്രസ്റ്റ് എന്നീ സംഘടനകളുമായി കോയമ്പത്തൂർ കോർപ്പറേഷൻ സഹകരിച്ച് തടാകത്തിന്റെ പുനരുദ്ധാരണം നടത്തി . തടാകത്തിന്റെ പുനരുദ്ധാരണത്തിന് ഭാഗികമായി സർക്കാർ  ധനസഹായവും ഭാഗികമായി സ്വകാര്യ കോർപ്പറേഷനുകളുടെ ധനസഹായവും പ്രയോജനപ്പെടുത്തി. സന്നദ്ധപ്രവർത്തകരുടെ സഹായത്തോടെയാണ് പ്രവർത്തനം നടത്തിയത്. 

## സൗന്ദര്യവൽക്കരണം
2015-ൽ തടാകം മോടിപിടിപ്പിക്കുന്നതിന് കോയമ്പത്തൂർ കോർപ്പറേഷൻ ₹ 49.5 ദശലക്ഷം  രൂപയുടെ പദ്ധതി പ്രഖ്യാപിച്ചു. ഇരുചക്ര വാഹനങ്ങൾക്ക് മാത്രമായി  റോഡ് സ്ഥാപിക്കാൻ കോർപ്പറേഷൻ പദ്ധതി തയ്യാറാക്കി. സൗരോർജ്ജത്തിൽ പ്രവർത്തിക്കുന്ന വിളക്കുകളും ഉരുക്ക് വേലികളും സ്ഥാപിച്ച് തടാകതീരം മനോഹരമാക്കാനുള്ള പദ്ധതിയും ഇതിൽ ഉൾപ്പെട്ടിരുന്നു.  ഈ റോഡ് 2015 ജൂൺ 8 ന് തമിഴ്‌നാട് മുഖ്യമന്ത്രി ഉദ്ഘാടനം ചെയ്യുകയും ഉക്കടം പ്രദേശത്തെ ഗതാഗതക്കുരുക്ക് പരിഹരിക്കാൻ സഹായിക്കുകയും ചെയ്തു.  കോയമ്പത്തൂരിലെ മറൈൻ ഡ്രൈവ് എന്നും ഇത് അറിയപ്പെടുന്നു.

## പരാമർശങ്ങൾ